Jari Tangan Dan Kaki Selalu Berkedut Selepas Mandi Kolam? Ini Fakta Sains Di Sebaliknya!

Pernah tak anda
mengalami kulit berkedut
 pada bahagian tangan mahupun kaki selepas lama berendam di dalam air? Terutamanya jika anda baru sahaja selesai berenang.

Pasti anda pernah tertanya-tanya apa punca di sebalik kulit berkedut tersebut? Adakah ia perkara yang berbahaya kepada kesihatan?

Jika anda keliru, teruskan membaca kerana artikel ini akan membincangkan fakta sains di sebalik kejadian tersebut.

Untuk mendapatkan lebih banyak info tentang Kesihatan, sila dapatkannya
di sini.

Kenali anatomi kulit

Kulit adalah organ terbesar pada badan manusia dan kulit mempunyai tiga jenis lapisan yang berbeza:

Lapisan dalaman (terdalam)/ tisu subkutan: Diperbuat daripada lemak dan tisu penghubung

Lapisan tengah/ dermis: Mengandungi saluran darah, saraf, akar rambut, dan kelenjar peluh

Lapisan paling luar/ epidermis: Melindungi lapisan dalaman daripada bahaya dan mengelakkan penyejatan air dalam badan

Epidermis mempunyai empat sub-lapisan:

Stratum corneum

Lapisan berbutir

Lapisan sel skuamosa

Lapisan sel basal

Dalam epidermis, sel-sel yang baru terbentuk (nukleus) berada di bahagian bawah sementara sel-sel yang lebih lama ditolak ke atas secara berterusan untuk membentuk lapisan sel keratin yang mati.

Ini adalah proses kematian sel yang berterusan atau diprogramkan yang berlaku pada kulit dalam kitaran hidup manusia.

Stratum corneum
 adalah bahagian yang dapat dilihat dan dirasakan oleh seseorang, dan terdiri daripada sel-sel keratin yang sudah mati.

Sel-sel ini bertanggungjawab untuk pembentukan kerutan di jari tangan dan jari kaki. Keratin adalah protein yang juga terdapat pada kuku dan rambut.

Baca juga:

Kenapa kulit berkedut selepas berendam dalam air?

Walaupun anda mungkin tidak dapat melihatnya dengan mata kasar,
kulit anda
 sebenarnya dilitupi dengan minyak khas.

Minyak ini berfungsi untuk melincirkan dan melindungi kulit anda. Ia juga bertindak seperti ‘baju hujan’, menjadikan kulit anda sedikit kalis air.

Oleh itu, apa yang sebenarnya berlaku ketika jari tangan dan jari kaki anda mengecut?

Molekul air secara semula jadi mengalir melalui membran semipermeabel daripada kawasan berkepekatan rendah ke kawasan berkepekatan tinggi melalui proses yang disebut osmosis.

Apabila seseorang tinggal di tempat mandi air untuk jangka masa yang lama, osmosis berlaku dan air mengalir ke sel kulit atas, yang kemudian mengambil air.

Kesan pengecutan dan pengembangan berlaku secara serentak pada sel-sel kulit ini,
menyebabkan kedutan
.

Kesan kedutan kebanyakannya muncul pada lapisan kulit yang paling tebal.

Lapisan ini terdapat di permukaan dalaman tangan dan kaki kerana gosokan berterusan ke permukaan kasar.

Maksudnya, kesan kedutan lebih besar pada tangan dan kaki di mana lapisan kulit paling tebal wujud.

Perkara ini jarang berlaku dalam rutin harian kerana selalunya tempoh anda mandi tidak cukup lama untuk mencuci semua minyak daripada kulit badan anda.

Sebaliknya, jika anda menghabiskan masa berendam atau mandi yang lama, air mandian tersebut akan mencuci minyak pada bahagian kulit anda untuk sementara waktu.

Setelah minyak habis, air mula menyerap masuk ke lapisan luar kulit anda.

Lapisan kulit yang lebih tebal di tangan dan kaki anda mengandungi lebih banyak
sel kulit mati
 daripada bahagian badan anda yang lain.

Sel-sel kulit mati ini akan menyerap air seperti
sponge,
 sementara kulit yang lebih nipis di bahagian badan yang lain kurang terjejas.

Ketika lapisan kulit epidermis mula membengkak, ia akan menarik lapisan kulit hidup di bawahnya.

Tidak seperti lapisan permukaan mati, lapisan yang lebih dalam dilekatkan pada serat di kulit anda dan tidak akan membengkak.

Pembengkakan pada lapisan luar dan menarik lapisan yang lebih dalam inilah yang
menyebabkan kulit berkedut
 setelah anda meluangkan masa yang lebih lama di dalam tab mandian atau bilik mandi.

Rumusan

Apa yang harus anda lakukan sekiranya
kejadian kulit berkedut
 ini berlaku kepada anda?

Tidak perlu melakukan apa-apa kerana ia akan hilang dengan cepat secara sendirinya dan sebum akan terhasil dengan sendirinya pada permukaan kulit dalam masa yang singkat.

Berita baiknya adalah bahawa kulit berkedut pada jari-jari tangan dan kaki adalah bersifat sementara yang tidak menyakitkan!

Sekiranya anda tidak suka merasa tekstur jari begitu, anda boleh cuba memakai sarung tangan getah semasa mencuci pinggan atau membersihkan akuarium ikan anda, ataupun aktiviti yang melibatkan elemen air lain.

Namun, jangan pula anda pakai ketika mandi ya!


Jangan Tak Tahu, Lelaki Pun Boleh Ada Stretch Mark! Ini Penyebabnya

Kerap kali, masalah
stretch mark
atau kesan regangan kulit sering dikaitkan dengan para wanita sahaja, lagi-lagi semasa mengandung atau selepas melahirkan anak. Namun, wujudkah
stretch mark
 pada lelaki dan apakah sebabnya?

Terlebih dahulu, jangan risau kerana penyebab
stretch mark
 dalam kalangan lelaki tidak memudaratkan!

Teruskan membaca artikel ini untuk mendapatkan jawapan bagi segala persoalan anda.

Apakah itu
stretch mark
?

Stretch mark
 atau istilah perubatannya
striae distensiae
 ialah sejenis parut halus dalam bentuk jaluran dan garisan yang timbul apabila kulit meregang atau menyusut dengan mendadak.

Ia berlaku ketika tempoh pembesaran yang pantas seperti ketika akil baligh atau mengandung.

Perubahan kulit yang mendadak menyebabkan kolagen dan elastin dalam kulit kita pecah.
Kolagen dan elastin penting bagi menjaga keregangan kulit.

Semasa kulit sembuh,
stretch mark
 akan muncul di permukaan kulit. Meskipun begitu, tidak semua orang akan mengalami keadaan ini.

Kajian mendedahkan tahap hormon juga memainkan peranan penting.

Bagaimana
stretch mark
berkembang

Stretch mark
 mempunyai dua fasa selepas wujud di permukaan kulit.

Fasa pertama adalah ketika ia masih berwarna merah atau keunguan. Dalam fasa ini, kulit akan berasa gatal sekali.

Fasa kedua muncul apabila
stretch mark
 berubah ke warna putih, atau warna yang lebih terang daripada tona kulit.
 Jika anda sudah melalui fasa ini, maka susahlah untuk anda hilangkan parut tersebut.

Ia tidak memudaratkan kesihatan, tetapi ramai yang berasa malu dan rendah diri terutama sekali jika wujud
stretch mark
 pada lelaki.

Di manakah ia boleh muncul?

Stretch mark lazimnya muncul pada bahagian badan yang mempunyai banyak simpanan lemak seperti bahagian bawah buah dada, punggung, abdomen dan juga bahagian bawah lengan.

Walaupun begitu, bagi kaum adam pula,
stretch mark
 kerap dilihat di bahagian :

bahu

perut

punggung

pinggul

paha

betis

Penyebab
stretch mark
 dalam kalangan lelaki

Sehingga kini, belum ada kajian yang menemukan penyebab
stretch mark
 kepada individu.

Namun, ramai pegawai perubatan
beranggapan bahawa ia boleh terjadi hasil tiga faktor sekali gus iaitu tahap hormon
, regangan kulit secara fizikal dan perubahan sel-sel kulit.

Di samping itu, genetik juga memainkan peranan penting. Jika anda mempunyai ahli keluarga lain yang mempunyai
 stretch mark
, anda berpotensi tinggi untuk mendapatkannya juga.

Penyebab lain stretch mark ialah:

1. Perubahan berat badan yang mendadak

Perubahan berat badan, sama ada kenaikan atau penurunan yang mendadak
 boleh menyebabkan ia terjadi. Hal ini kerana terdapat pengumpulan atau kehilangan jumlah lemak yang banyak secara drastik.

Garisan menegak selalunya boleh dijumpai di bahagian perut, pinggul dan paha.

2. Pertumbuhan drastik masa akil baligh

Semasa akil baligh, kaum adam selalunya mengalami proses pertumbuhan yang lagi cepat
 berbanding wanita. Perubahan yang berlaku kepada tubuh badan boleh menyebabkan
stretch mark
 berlaku.

Ia selalu ada di bahagian lengan, paha, pinggul dan punggung lelaki.

3. Membina badan

Pembentukan otot dalam proses membina badan juga boleh menjadi salah satu puncanya
.

Ketika mengangkat berat, otot akan berkembang dengan lebih cepat dan menyebabkan
stretch mark
. Selalunya, ia boleh dijumpai di bahagian otot yang selalu dibentuk seperti tepi dada, bahu ataupun paha.

4.
Connective tissue disease

Connective tissue disease seperti sindrom Cushing
, sindrom Ehler-Danlos dan sindrom Marfan kerap ada
stretch mark
 sebagai salah satu tanda penyakit mereka.

Gangguan terhadap kalenjar adrenal menyebabkan perlepasan kortikosteroid yang berlebihan dalam tubuh.

Kortikosteroid akan menekan keupayaan sel tunjang fibroblas daripada membentuk elastin dan kolagen. Kedua-dua kolagen dan elastin diperlukan untuk mengekalkan keanjalan kulit pada bahagian kulit yang berkembang.

Kekurangan kolagen boleh menyebabkan kulit kurang anjal dan
stretch mark
 boleh berlaku dengan senang.

5. Penggunaan krim kortikosteroid berpanjangan

Selalunya, krim kortikosteroid seperti hidrokortison digunakan oleh pesakit ekzema
. Namun, penggunaan krim kortikosteroid yang berpanjangan boleh menyebabkan pembentukan
stretch mark
 di kawasan yang disapu krim.

Konklusi

Normal jika kaum Adam mempunyai
stretch mark
.

Walaupun begitu,
kalau anda berasa segan dan rendah diri, boleh cuba sapu minyak vitamin E
, mentega koko atau minyak badam pada bahagian badan yang terkena
stretch mark.

Anda juga boleh berjumpa dengan pakar dermatologi untuk rawatan yang lebih lanjut.


Pemakanan Sihat, Bantu Atasi Tekanan

Dalam kehidupan moden masa kini, kita mudah mengalami tekanan atas pelbagai alasan. Apabila kita berada dalam keadaan tertekan, sistem saraf pusat dan kelenjar adrenal akan menghantar isyarat ke seluruh tubuh. Perkara ini membantu kita berfikir dengan lebih jelas dan bersedia bertindak balas secara fizikal untuk membantu kita menghadapi situasi yang lebih serius.
Sistem pencernaan merupakan antara fungsi yang tidak begitu diberikan keutamaan ketika berada dalam keadaan tertekan. Tetapi, hakikatnya, pemakanan sihat dapat membantu menguruskan tekanan.

Ketika berada dalam situasi tertekan, kita selalu memilih makan yang dapat memberikan ‘keselesaan’. Ironinya, makanan sebegini kebiasaannya mempunyai tahan kandungan lemak yang tinggi dan merupakan antara pilihan paling tidak sihat.

Makanan tinggi kandungan lemak akan membuatkan kita cepat mengantuk dan tidak dapat berfungsi untuk menangani tekanan. Malah, ia dapat meningkatkan paras kolesterol dan tekanan darah, sekaligus meningkatkan risiko serangan jantung.

Apakah penyelesaian terbaik?

Sayuran dan buahan yang kaya dengan karbohidrat, serat tinggi dan rendah lemak akan membekalkan khasiat kepada tubuh kita. Dalam masa yang sama, kita perlu meningkatkan sistem imunisasi. Berikut adalah panduan memilih makanan yang dapat membantu mengurangkan tekanan dan makanan yang akan membuatkan tekanan anda lebih teruk:

Makanan yang perlu dimakan

Makanan kaya serat dan tinggi kandungan karbohidrat.
Penyelidik percaya karbohidrat membantu otak untuk menghasilkan lebih banyak serotonin, hormon yang lebih tenang, dan serat yang banyak adalah baik untuk mengelakkan gangguan makan pada waktu malam.

Sayuran dan buahan.
Tekanan yang kronik boleh melemahkan keupayaan tubuh untuk melawan penyakit. Walau bagaimanapun, kita boleh mempertingkatkan sistem imunisasi kita dengan memperbanyakan pengambilan sayuran dan buahan yang kaya dengan antioksida.

Makanan yang perlu dielak

Makanan tinggi lemak.
Makanan berlemak seperti daging, produk berasaskan keju akan menyekat saluran darah yang akan membuatkan kita mudah merasa letih dan mengantuk. Pastinya ini bukan cara terbaik untuk mengatasi tekanan. Malahan, makanan sebegini hanya akan meningkatkan risiko serangan jantung.

Kafein.
Kebanyakan kita memilih untuk mengurangkan tekanan dengan minum kopi atau teh. Malangnya, ramai yang tidak menyedari bahawa kafein akan kekal dalam tubuh untuk jangka masa yang lama. Mengelakkan pengambilan kafein akan membantu mengatasi masalah tidur dan kegelisahan.

Gula.
G
ula cenderung untuk membuatkan kita lebih tenang seperti karbohidrat. Tetapi, gula akan memasuki saluran darah dan meningkatkan kandungan gula dalam darah.

Mengambil tahu tentang bagaimana tubuh kita berfungsi dan mengendalikan tekanan dapat membantu kita mengatasi dan mengawal tekanan, malah ia turut dapat membantu menyingkirkan tekanan dan situasi yang menyebabkan kita tertekan.

Kesimpulannya, pemakanan sihat yang mengandungi khasiat tinggi merupakan satu kaedah untuk melawan tekanan.

Hello Health Group
 tidak memberikan nasihat, diagnosis atau rawatan perubatan


Bukan Lelaki Saja Ada Masalah Sukar Buang Air, Perempuan Pun Sama! Ini Puncanya, Berbeza Ikut Jantina

Kesukaran membuang air kecil boleh berlaku kepada sesiapa sahaja tanpa mengira jantina. Walaupun ia merupakan sesuatu yang lazim, masih ramai yang tidak pasti penyebab susah buang air kecil biarpun dalam kalangan lelaki atau wanita.

Jika anda mempunyai masalah untuk membuang air kecil, anda perlu berjumpa doktor dengan kadar yang segera. Tanpa rawatan, masalah sukar membuang air boleh bertukar menjadi
keadaan yang lebih serius seperti retensi urin.

Retensi urin merupakan sejenis penyakit yang membuatkan seseorang sukar untuk membuang air kecil. Malah, pundi kencing pesakit juga tidak dapat dikosongkan sepenuhnya selepas membuang air.

Masalah ini boleh berlaku kepada lelaki dan wanita. Penyebab susah buang air kecil juga berbeza mengikut individu. Dalam kalangan lelaki, penyebab susah buang air kecil yang utama ialah
masalah prostat bengkak.

Untuk wanita pula, masalah untuk membuang air kecil selalu timbul ketika hamil atau selepas melahirkan anak.

Penyebab susah buang air kecil, beza antara lelaki dan wanita

Sebenarnya, ada banyak punca yang boleh menyebabkan masalah untuk membuang air kecil.

Ada yang akan memberi kesan kepada kedua-dua jantina. Manakala, ada juga beberapa sebab yang berlaku khas kepada satu jantina sahaja.

Antara punca lazim masalah ini ialah:

Prostat membengkak.

Kerosakan saraf akibat kemalangan atau penyakit.

Penggunaan anesthesia daripada pembedahan.

Batu karang.

Pembedahan daripada mana-mana kawasan saluran urinari.

Penyakit kelamin.

Tumor.

Masalah psikologikal.

Masalah untuk mengosongkan pundi kencing.

Jika anda menghidap retensi urin, ia boleh berlaku secara akut atau kronik. Retensi urin yang akut boleh berlaku secara tiba-tiba dan memberikan kesan yang serius.

Manakala, retensi urin yang kronik pula bermaksud anda telah menghidap masalah ini dalam satu tempoh masa yang panjang.

Kesukaran untuk membuang air kecil yang berlaku secara tiba-tiba merupakan satu kecemasan. Oleh sebab itu, jika anda tidak boleh kencing, anda perlu berjumpa doktor dengan kadar yang segera.

Retensi urin yang kronik selalunya berlaku kepada kaum Adam. Walaupun begitu, wanita tidak terkecuali untuk mengalaminya pada masa hadapan.

Punca utama retensi urin dalam kalangan lelaki

Seperti yang dijelaskan sebentar tadi, masalah utama retensi urin dalam kalangan kaum Adam ialah masalah prostat membengkak.

Walaupun prostat bengkak
selalunya berlaku kepada lelaki yang berusia,
 ia juga boleh menyerang lelaki muda.

Namun, hampir 50% lelaki akan mengalami simptom prostat bengkak apabila mereka mencecah usia 60 tahun.

Apabila prostat membengkak, ia boleh memberikan tekanan pada kawasan pundi kencing dan uretra. Tekanan ini boleh menjadi penyebab susah buang air kecil dalam kalangan lelaki.

Selain itu, ia juga boleh menyebabkan masalah lain seperti:

Kerap ke tandas.

Kesukaran untuk mengosongkan pundi kencing.

Ada lelaki yang mengalami simptom yang ringan dan tidak memerlukan sebarang rawatan. Namun, ada juga yang rasa tidak selesa dan amat terganggu dengan masalah ini.

Rawatan untuk masalah prostat bengkak berbeza mengikut simptom. Jika pesakit mempunyai simptom yang ringan, mereka tidak memerlukan rawatan secara serta-merta. Namun, pesakit masih perlu melakukan pemeriksaan secara berkala.

Sebagai langkah berjaga-jaga,
kurangkan pengambilan alkohol.
 Selain itu, bersenam dengan kerap dan
jangan mengambil terlalu banyak makanan yang manis.

Penyebab susah buang air kecil dalam kalangan wanita

Berbeza dengan lelaki, kaum wanita mungkin mengalami masalah membuang air kecil ketika hamil atau selepas melahirkan anak.

Menurut sebuah kajian pada tahun 2014 yang dimuatkan di dalam Jurnal
Turkish-German Gynecological Association
, hampir 8.1% daripada 234 wanita di dalam kajian ini mengalami masalah
retensi urin selepas melahirkan anak.

Terdapat beberapa faktor risiko yang menyebabkan wanita mengalami masalah sukar membuang air selepas melahirkan anak. Antaranya ialah:

Kelahiran tahap kedua yang panjang.

Episiotomy
.

Koyakan perineal.

Penggunaan epidural.

Bayi yang mempunyai berat lebih 4 kg.

Selain kehamilan dan kelahiran, wanita juga lebih berisiko untuk mengalami
jangkitan saluran kencing atau UTI
. Ini merupakan salah satu penyebab susah buang air kecil dalam kalangan wanita.

UTI lebih lazim dalam kalangan wanita kerana anatominya yang berbeza dengan lelaki. Kaum Hawa mempunyai saluran uretra yang lebih pendek. Oleh sebab itu, mereka lebih berisiko untuk mengalami jangkitan.

Malah, wanita yang lebih aktif secara seksual juga lebih berisiko untuk menghidap UTI. Lebih-lebih lagi jika wanita tersebut sering bertukar-tukar pasangan.

Jangkitan saluran kencing boleh dirawat dengan mudah. Selain
mengambil ubat antibiotik,
 wanita juga perlu minum lebih banyak air dan
minum jus kranberi
 untuk mengelakkan jangkitan pada masa hadapan.

Kesimpulan

Penyebab susah buang air kecil mungkin berbeza mengikut jantina. Namun, ia boleh dirawat dengan syarat pesakit bertindak berjumpa doktor dengan kadar yang segera.

Masalah untuk membuang air kecil mungkin nampak remeh, namun ia boleh bertukar menjadi sesuatu yang serius pada masa hadapan.

Ketepikan rasa malu dan berbincang dengan doktor mengenai masalah yang anda alami. Selalunya, ia boleh dirawat dengan ubat-ubatan atau perubahan dari segi gaya hidup.


Susu Segar VS Susu Formula - Mana Lebih Baik? Ini Kebaikan & Keburukan Yang Anda Perlu Tahu

Dalam kehidupan alam keibubapaan, terdapat banyak perkara yang perlu ibu bapa tahu. Salah satunya ialah pemilihan di antara susu segar untuk bayi atau susu formula untuk si comel.
Mungkin ibu bapa akan menjadi sedikit pening atau keliru sama ada untuk memberikan si comel mereka susu ibu, susu formula atau susu segar.

Selain penjagaan yang sangat asas dan umum seperti menukar lampin, memandikan bayi atau menidurkan bayi,
ibu bapa juga sebenarnya perlu tahu berkenaan penyusuan susu bayi
.

Menurut pakar, tidak kiralah susu segar untuk bayi, susu formula atau susu badan, kesemuanya mempunyai potensi masing-masing. Pun begitu, susu ibu lah yang paling terbaik dalam kalangan susu-susu yang lain.

Namun disebabkan kesibukan atau pelbagai faktor-faktor lain,
mungkin ada para ibu yang tidak berpeluang menyusukan bayi mereka dengan susu badan
.

Jadi, apakah yang boleh ibu bapa lakukan untuk menyelesaikan permasalahan ini?

Dilema pemilihan susu bayi buat ibu bapa

Sebagai pasangan ibu bapa terutamanya yang masih baru dalam alam keibubapaan, sudah pasti anda pernah atau akan terfikir tentang susu apa yang paling sesuai untuk anak anda kelak apabila mereka berpisah susu badan dengan ibunya.

Mungkin ada ibu bapa yang akan mencadangkan susu formula
 dan ada juga yang akan menyarankan susu segar.

Ya, susu formula dan susu segar untuk bayi sememangnya mempunyai pelbagai kelebihan dan kekurangan masing-masing.

Ini semuanya bergantung kepada ibu bapa dan kondisi bayi mereka sendiri. Faktor kesihatan, pekerjaan, persekitaran, dan gaya hidup anda sekeluarga mungkin akan menjadi kuncinya.

Susu ibu & bayi

Sebelum menjawab persoalan tersebut,
anda sebagai ibu bapa perlu tahu semua berkenaan susu ibu terlebih dahulu
.

Manfaat yang wujud di dalamnya mungkin akan membuat para ibu berfikir dua kali sebelum memutuskan untuk tidak langsung menyusukan bayi dengan susu ibu.

1001 manfaat susu ibu

Sesungguhnya,
susu ibu merupakan makanan atau lebih tepat lagi minuman yang paling sesuai untuk seorang bayi
. Ini kerana ia sudah cukup untuk menampung semua keperluan yang diperlukan oleh bayi.

Dalam erti kata yang lain, segala nutrien yang terkandung di dalamnya mampu untuk membuat bayi anda membesar dengan baik kelak.

Artikel berkaitan:

Jenis Susu Ibu: Beza Kolostrum, Hindmilk Dan Foremilk

Ada Banyak Mitos Tentang Penyusuan Susu Ibu, Tapi No 2 Yang Paling Ramai Ibu Tersilap

Sebenarnya, susu ibu bukan sahaja bagus untuk bayi
bahkan para ibu yang menyusukan si comel mereka dengan susu badan juga akan mendapat manfaatnya yang tersendiri
. Selain itu, susu ibu juga akan memberikan pelbagai manfaat yang lain. Berikut merupakan pelbagai manfaat susu ibu:

Manfaat susu ibu untuk bayi:

Ia membekalkan nutrien yang terbaik untuk bayi

Ia mengandungi nutrien yang sangat mencukupi buat bayi

Ia akan berubah-ubah bentuk dan khasiatnya mengikut keperluan bayi yang sedang dalam proses membesar

Ia menguatkan sistem imuniti bayi anda terutamanya ketika ia sedang dalam bentuk kolostrum

Ia melindungi bayi dari pelbagai jangkitan seperti cirit birit, selesema, bronkitis dan radang paru-paru

Ia membantu mencegah pelbagai masalah alahan seperti
asma
,
ekzema
 dan kolik bayi

Ia mengandungi nutrien tertentu yang amat penting untuk perkembangan otak bayi

Ia membantu dalam meningkatkan tahap kecerdikan bayi

Ia tidak mudah tercemar jika hendak dibandingkan dengan pelbagai susu-susu yang lain

Ia mudah diperolehi pada suhu yang betul setiap masa sekali gus menyebabkan ia sangat mudah untuk disediakan

Ia memberi keselesaan dan keselamatan emosi kepada bayi

Ia memberi peluang kepada ibu dan bayi untuk berinteraksi sepenuhnya sekali gus meningkatkan hubungan kasih sayang antara ibu dan bayi.

Susu segar vs susu formula untuk bayi

Selain susu ibu, susu sebenarnya mempunyai pelbagai jenis antaranya susu segar ataupun susu formula. Disebabkan itu, ramai ibu bapa yang keliru apabila tiba waktu mereka perlu memilih salah satu daripadanya untuk diberikan kepada si comel.

Sebagai ibu bapa yang prihatin,
anda perlu tahu perbezaan nutrisi antara susu segar dan susu formula
.

#1 Kandungan nutrisi susu segar dan susu formula

Kedua-dua susu segar dan susu formula mengandungi nutrien yang diperlukan oleh tubuh badan bayi atau manusia secara amnya, dan lebih kurang sama sahaja kandungan nutrisinya.

Satu cawan hidangan susu segar dan susu tepung akan membawa 80 kalori
, 8 gram protein dan 30% keperluan kalsium seharian.

Walaupun kedua-duanya adalah lebih kurang sama sahaja dari aspek nutrisi masing-masing, sudah pasti ada beberapa perkara yang membezakan kedua-dua susu itu, bukan?

#2 Kelebihan susu formula untuk bayi

Antara kelebihan susu formula ialah ia boleh disimpan untuk jangka masa yang panjang sementara susu segar tidak mempunyai kelebihan ini.

Susu formula juga tidak perlu disimpan di dalam peti sejuk dan masih mampu mengekalkan kandungan nutrisinya.

Artikel berkaitan:

Anda mungkin boleh menyimpannya di kabinet atau letak sahaja ia di atas meja makan supaya mudah untuk anda melihat dan mencapainya. Paling penting buat masa kini, harga susu formula juga adalah tidak semahal susu segar.

#3 Kelebihan susu segar untuk bayi

Susu segar sebenarnya mempunyai kandungan vitamin B yang lebih banyak
. Satu cawan susu segar akan memberi kita 1.2 mikrogram vitamin B12 dan 0.9 miligram vitamin B5. Sementara itu, satu cawan susu formula pula mengandungi 0.9 mikrogram vitamin B12 dan 0.8 miligram vitamin B5.

Fungsi vitamin B5 adalah membantu sel otak untuk kekal sihat
dan vitamin B12 pula adalah penting untuk pengaliran oksigen dalam badan.

Selain itu, susu segar juga mengandungi fosforus dan selenium yang bagus untuk sel otak, sistem metabolisma serta fungsi enzim dan tiroid. Satu hidangan susu segar akan membawa 7.6 mikrogram selenium dan 47 miligram fosforus.

Sementara itu pula, susu tepung hanya mengandungi 6.3 mikrogram selenium dan 27 miligram fosforus.

Paling penting, kebanyakan pakar juga berpendapat bahawa rasa susu segar adalah jauh lebih sedap berbanding susu formula dan ini mungkin akan memainkan faktor bayi anda akan menyukai susu segar lebih daripada susu formula.

Susu yang manakah lebih sesuai buat bayi anda?

Kedua-dua susu ini sebenarnya menyediakan kandungan nutrisi yang hampir sama sahaja. Sekiranya anda merupakan pasangan ibu bapa yang kurang gemar produk yang diproses, susu segar adalah pilihan yang terbaik kerana ia adalah bebas daripada bahan pengawet dan antibiotik.

Sekiranya anda merupakan pasangan ibu bapa yang lebih percaya dengan produk buatan manusia, ia adalah 100% terpulang kepada anda.

Jadi? Adakah kelebihan-kelebihan tersebut dapat membantu anda untuk membuat keputusan anda? Atau adakah anda memerlukan lebih informasi?

Konklusi

Konklusinya, isu pemilihan antara susu segar atau susu formula ini bukanlah satu isu yang sangat besar.

Ini kerana susu segar dan susu formula ini sebenarnya mempunyai kelebihan tersendiri dan akan membawa kandungan nutrien, khasiat dan manfaat yang lebih kurang sama sahaja kepada bayi.

Dengan itu, jawapan kepada persoalan artikel ini sudah terjawab dan tiada satu pun antara pilihan susu tersebut adalah lebih baik berbanding yang satu lagi.

Pihak Hello Doktor amat berharap artikel ini dapat membantu anda sebagai ibu bapa untuk memilih sumber susu yang paling sesuai buat bayi anda.


'Main' Guna Lidah & Mulut? Hati-Hati Ada Bahaya Seks Oral Yang Anda Tidak Tahu!

Lumrah hidup pasangan yang telah berkahwin pasti akan mencuba pelbagai cara untuk
menghangatkan hubungan
 antara satu sama lain. Hal ini termasuklah aktiviti oral seks yang semakin giat dieksperimentasikan oleh pasangan muda yang baru berkahwin. Namun, bahaya oral seks ini anda tahu tak?

Pun begitu, anda seharusnya peka akan keadaan yang boleh memudaratkan kesihatan semasa oral seks seperti stomatitis aftosa. Wow, dahsyatnya nama!

Percayalah jika anda mengalaminya, anda akan berfikir dua kali sebelum melakukan oral seks dengan pasangan anda.

Untuk mendapatkan lebih banyak info tentang Kesihatan Seksual, sila dapatkannya
di sini
.

Apakah itu oral seks?

Oral seks ialah aktiviti
merangsang alat kelamin
 pasangan dengan mulut, bibir atau lidah anda. Gelaran perbuatan tersebut kepada lelaki ialah fellatio, manakala perempuan ialah cunnilingus.

Bahaya oral seks – Selamatkah aktiviti ini?

Pertama sekali, anda tidak akan mengandung jika melakukan aktiviti ini. Namun, anda mungkin boleh
menghidap atau menyebarkan
jangkitan kelamin (STI) melalui kegiatan ini.

Jangkitan kelamin yang biasanya ditularkan melalui bahaya oral seks ialah :

Herpes

Gonorea

Sifilis

Secara amnya, risikonya lebih tinggi jika anda yang memberi dan bukannya menerima oral seks daripada pasangan anda.

Hal ini kerana anda lebih cenderung terdedah kepada cecair daripada kemaluan pasangan.

Bahaya oral seks – Pengenalan kepada stomatitis aftosa

Stomatitis aftosa, lebih dikenali sebagai ulser aftosa atau
canker sore
ialah luka yang kecil dan cetek sering dijumpai di dinding
mulut anda
atau pangkal gusi.

Berbeza dengan ulser sejuk (cold sore), ulser aftosa tidak berlaku di permukaan bibir anda dan tidak berjangkit.

Akan tetapi, keadaan ini menyakitkan dan akan menyukarkan anda untuk bercakap, makan atau melakukan oral seks.

Selalunya, stomatitis aftosa boleh sembuh sendiri dalam jangka masa seminggu dua. Jika anda mempunyai ulser di dalam mulut yang tidak sembuh selepas 2 minggu, sila berjumpa dengan doktor untuk rawatan lanjut.

Punca stomatitis aftosa

Sehingga kini, punca utama untuk keadaan ini belum dapat dikenal pasti oleh para doktor dan saintis. Jangan risau, ia tidak berkaitan dengan
 jangkitan virus herpes
 atau oral seks ya!

Namun, saintis mengesyaki ia boleh terjadi akibat gabungan beberapa faktor termasuklah:

Kecederaan kecil semasa proses pergigian dijalankan

Memberus gigi terlalu kuat

Kecederaan semasa bersukan

Gigitan pipi yang tidak disengajakan

Ubat gigi
 dan ubat kumur yang mengandungi natrium lauril sulfat

Sensitif terhadap makanan seperti coklat, strawberi, kopi, makanan pedas dan tinggi kandungan asid

Diet yang kekurangan
 vitamin B-12
, zink, asid folik atau zat besi

Tindak balas alahan terhadap sesetengah kuman bakteria dalam mulut

Perubahan hormon
 semasa haid

Tekanan emosi

Masalah kesihatan seperti penyakit Celiac, keradangan usus, penyakit Behcet dan HIV/AIDS

Bahaya oral seks – Siapa yang berisiko?

Secara amnya, setiap individu berisiko untuk mendapat ulser aftosa, terutama sekali golongan muda dan remaja. Wanita disyaki lebih banyak didiagnosis dengan masalah ini.

Jika anda mempunyai sejarah ulser aftosa yang berulang, ia mungkin berkait rapat dengan masalah keturunan dan faktor bersama dalam persekitaran seperti
makanan dan alahan.

Jadi, boleh ke melakukan oral seks walaupun ada stomatitis aftosa?

Oleh sebab keadaan ini menimbulkan kesakitan dan ketidakselesaan di dalam mulut anda, adalah lebih baik jika anda elakkan aktiviti tersebut sehingga sembuh.

Selain itu, melakukan oral seks semasa anda mempunyai luka di dalam mulut akan meningkatkan risiko
penularan virus HIV
 dan jangkitan kelamin.

Seperti yang dijelaskan,
cecair daripada kelamin
 berkemungkinan membawa virus tersebut dan apa-apa luka atau pembukaan pada selaput lendir mulut menjadikan mudah dijangkiti kuman.

Apabila anda ligat mencuba oral seks, bakteria daripada alat kelamin juga boleh berpindah ke dalam mulut anda.

Hal ini boleh mengganggu keseimbangan bakteria yang sudah sedia ada dalam mulut anda. Kesannya, bakteria semakin banyak tumbuh sehingga menyebabkan infeksi yang lebih teruk.

Tapi.. pasangan saya nak juga. Macam mana?

Jika anda dan pasangan masih ingin mencuba oral seks walaupun salah seorang mempunyai stomatitis aftosa, janganlah mengambil risiko sehingga mendapat jangkitan yang tidak diingini.

Anda boleh berbincang dengan pasangan untuk tunggu sehingga luka sembuh sepenuhnya.

Namun jika masih ingin mencuba, untuk lelaki, anda boleh
menyarungkan kondom
 sebelum melakukan aktiviti tersebut bersama isteri anda. Zaman kini, terdapat banyak kondom yang berperisa jika anda tidak gemar rasa kondom biasa.

Bagi wanita pula, anda boleh
menyarungkan dam
, sama ada jenis getah atau plastik yang bertindak sebagai tapisan di antara faraj dan mulut suami anda.

Kesimpulannya, jangan fikir seronok sahaja kerana memang ada bahaya oral seks! Jika ingin lakukan juga, buatlah dengan cara yang betul dan selamat ya!


Normal Ke Ibu Rasa Tak Bermaya Lepas Bersalin? Atau Ini Petanda Anemia, Sila Check, Mama!

Adakah anda rasa lemah dan tidak bersemangat selepas melahirkan anak? Ibu yang baru sahaja bersalin mempunyai risiko tinggi untuk alami masalah kurang zat besi.

Sebenarnya, normal untuk ibu yang baru bersalin untuk rasa penat. Tambah lagi, ibu telah kehilangan darah yang banyak selepas melahirkan anak.

Selain itu, ibu juga mungkin tidak dapat rehat yang mencukupi dek kerana menjaga anak yang baru lahir dan juga melayan tetamu yang datang bertandang.

Walau bagaimanapun, normalkah jika rasa penat sepanjang masa? Jika ibu penat walaupun tidak melakukan apa-apa aktiviti, mungkin ini adalah tanda anda sedang
mengalami anemia kurang zat besi.

Masalah kurang zat besi selepas mengandung

Menurut WHO, anemia merupakan perkara yang lazim berlaku kepada kaum wanita selepas kelahiran.

Punca utama wanita mengalami anemia selepas melahirkan anak ialah kekurangan zat besi dalam darah.

Anemia yang dialami dalam masa 6 minggu selepas kelahiran adalah sesuatu yang bahaya dan boleh akibatkan kesan jangka masa panjang pada kesihatan individu.

Kajian dijalankan di sebuah negara yang mempunyai kadar pendapatan yang tinggi mendapati bahawa 10 hingga 30% wanita
mengalami anemia selepas melahirkan anak.

Masalah ini mungkin lebih teruk lagi di negara yang berpendapatan rendah.

Oleh itu, untuk mengatasi masalah anemia dalam kalangan ibu yang baru bersalin, WHO mencadangkan pengambilan asid folik dan juga suplemen zat besi untuk para ibu.

Suplemen ini akan diberikan 6 hingga 12 minggu selepas kelahiran untuk mengelakkan anemia, lebih-lebih lagi di negara yang mempunyai kadar anemia yang tinggi.

Normal untuk para ibu mengalami kekurangan
zat besi dalam darah selepas kelahiran.
 Ketika bersalin, ibu telah kehilangan banyak darah.

Oleh itu, ibu akan alami kekurangan zat besi selama sekurang-kurangnya 6 minggu selepas bersalin.

Walau bagaimanapun, keadaan ini bukanlah kekal. Ibu akan beransur pulih seiring dengan beredarnya masa.

Zat besi penting untuk membawa oksigen ke seluruh badan.
 Tanpanya, ibu akan rasa penat, muka pucat dan mungkin juga akan jadi lebih beremosi dan mudah marah.

Tanda anda kurang zat besi

Antara simptom kurang zat besi yang boleh anda perhatikan:

Tidak ada tenaga. Anda terlalu penat sampaikan sukar untuk buat aktiviti seharian.

Rasa penat yang berkekalan sehingga berminggu-minggu.

Mudah rasa sakit hati dan mudah beremosi.

Kerap pening kepala.

Muka pucat.

Mudah sakit.

Ibu yang bersalin selalu anggap rasa penat itu merupakan sebahagian daripada kesan melahirkan anak. Oleh itu, ramai yang tidak mengendahkan simptom yang mereka alami.

Disebabkan anemia boleh buat ibu lepas bersalin rasa beremosi, keadaan ini jika tidak dikawal boleh bertukar menjadi
postpartum depression ataupun depresi selepas melahirkan anak.

Jika anda alami simptom yang sama, segeralah berjumpa doktor untuk sesi konsultasi.

Doktor boleh cadangkan supaya anda lakukan pemeriksaan darah bagi mengetahui masalah sebenar yang dialami.

Anda mungkin juga beminat:

Tip Nak Mengandung- Kena Tahu Cara Periksa Serviks Sendiri, Ada Petuanya Kena Patuhi!

Ada 13 Komplikasi Semasa Mengandung, Paling Bahaya No 1, Jaga-jaga Ibu Hamil

Kurangkan risiko anemia dengan cara makan makanan yang sihat

Selain daripada mengambil suplemen tambahan, pesakit anemia juga boleh amalkan makan makanan yang kaya dengan zat besi.

Antara makanan yang mempunyai kandungan zat besi yang tinggi ialah:

Daging seperti daging ayam dan daging lembu

Makanan laut seperti kerang-kerangan

Makan kacang pinto atau kacang ginjal

Sayur seperti brokoli, asparagus, parsli, dan sawi

Buah seperti buah pic, prun, plum dan kismis

Jika anda ingin membantu kadar penyerapan zat besi dalam badan, makan makanan di atas bersama-sama dengan
 jus oren ataupun vitamin C.

Kajian mendapati bahawa kadar penyerapan zat besi dalam darah lebih baik jika dimakan bersama jus oren.

Jika anda alami anemia yang teruk,
 elakkan minum kopi.
 Kopi mengandungi bahan yang boleh membuatkan simptom anemia jadi makin teruk.

Selain itu, jika anda terima sebarang ubat daripada doktor, simpan ubat tersebut di tempat yang sejuk dan gelap.

Ubat boleh terurai jika disimpan dalam keadaan panas ataupun bawah cahaya matahari yang terang.

Pastikan doktor tahu jika anda alami simptom anemia selepas bersalin. Mereka boleh bantu anda dengan cara mencadangkan rawatan yang sesuai berdasarkan keadaan anda.

Kalau anda mahu ambil suplemen tambahan, pastikan anda berhubung dengan doktor terlebih dahulu, ya!


Mengidam Nak Makan Lemon Masam Masa Mengandung? - Ini Pro & Kontra Bakal Ibu Kena Tahu!

Semasa mengandung,
macam-macam yang ibu mengandung akan mengidam bukan
?

Lebih mengejutkan, ada yang sampai teringin makan sabun, kapur dan pelbagai benda aneh.

Antara yang biasa kita dengar, ada ibu hamil yang mengidam lemon.

Persoalannya, apakah kesan makan dan minum lemon semasa mengandung?

Jom sama-sama kita ikuti artikel ini untuk mengetahuinya dengan lebih lanjut!

Pengambilan lemon semasa mengandung

Secara umumnya, rata-rata bakal ibu akan mengalami mual-mual dan muntah semasa sedang hamil.

Ini akan berlaku terutamanya pada waktu pagi –
kondisi yang dikenali sebagai morning sickness
.

Mungkin disebabkan itu, ramai ibu hamil percaya bahawa pengambilan lemon boleh meredakan kondisi ini.

Ya, mungkin idea ini adalah logik jika difikirkan. Ini kerana buah yang tergolong dalam kategori sitrus ini memang bagus untuk melegakan mual dan muntah.

Pun begitu, ia adalah agak berbeza bagi ibu hamil.

Kalian perlu tahu bahawa makan dan minum lemon semasa mengandung mempunyai beberapa pro dan kontra masing-masing.

Jom kita ketahuinya bersama-sama!

Manfaat pengambilan lemon semasa hamil

Selain meredakan
morning sickness
, berikut adalah manfaat pengambilan lemon semasa hamil:

#1. Ia membantu anda kekal berhidrasi

Pakar percaya, wanita yang sedang hamil atau menyusukan anak perlu mengambil kira-kira 300 kalori dan 300 ml air sehari terutamanya pada trimester kedua kehamilan.

Oleh itu, pengambilan lemon yang hampir memenuhi kriteria ini sangat penting ketika perut anda sedang memboyot!

#2. Buah yang kaya dengan folat

Lemon sangat kaya dengan folat.

Sebiji buah sitrus ini yang bersaiz normal sangat rendah dengan kalori dan mengandungi kira-kira 6.38 mikrogram (mcg) folat.

Semasa kehamilan,
wanita sangat memerlukannya untuk perkembangan janin yang kuat, sihat dan sempurn
a.

#3. Lemon membantu merangsang imunisasi tubuh badan

Buah lemon juga adalah sumber vitamin C yang sangat baik. Ini sangat membantu merangsang sistem imun tubuh badan dalam melawan jangkitan biasa seperti demam atau selesema.

Dalam pada itu, buah sitrus ini juga mengandungi komponen anti-bakteria dan anti-kanser yang sangat kuat.

Ini kerana kandungan flavanones, eriocitrin dan hesperetin di dalamnya menjadikan lemon sebagai buah yang mampu melawan kuman, bakteria dan virus.

Mudarat pengambilan lemon semasa hamil

Pun begitu, ketahuilah bahawa di sebalik manfaatnya tersembunyi juga mudarat iaitu:

#1. Buah lemon boleh jadi punca pedih ulu hati

Seakan sudah menjadi lumrah wanita mengandung, kebanyakan mereka akan mengalami pedih ulu hati.

Ia berpunca dari pengambilan makanan atau minuman berasid tinggi termasuklah lemon.

Oleh itu, sila kurangkan pengambilannya dan ikuti langkah berikut:

makan sedikit tetapi lebih kerap

jangan berbaring selepas makan

elak makanan yang boleh mencetuskan simptom

#2. Buah kuning ini sangat tinggi kandungan gula

Mungkin ramai yang sedar perkara ini namun masih mengabaikannya.

Sekali lagi, ibu hamil sangat disarankan untuk
mengelak dari mengambil makanan atau minuman bergula tinggi
.

Lemon juga tidak terkecuali dari ini tidak kira jika ia dijadikan sebagai makanan atau minuman.

Oleh itu, sila kurangkan pengambilannya dan carilah makanan atau minuman yang lebih berkhasiat,

#3. Ia mungkin menyebabkan gigi rosak

Dalam pada itu, bakal ibu perlu tahu bahawa buah sitrus ini boleh membawa kepada kerosakan gigi.

Ini kerana pengambilannya secara berlebihan boleh merosakkan enamel pada gigi anda terutamanya kondisi gigi yang rapuh ekoran kehamilan.

Walaupun ada yang mengatakan lemon boleh menyeimbangkan kandungan pH dalam tubuh badan, ketahuilah bahawa ia juga mungkin boleh merosakkan gigi dan senyuman anda.

Konklusinya, pengambilan lemon semasa mengandung mempunyai pro dan kontra masing-masing.

Walau bagaimanapun, tidak salah untuk makan atau minum buah sitrus ini. Cuma, jangan berlebihan.

Ibu mengandung disarankan untuk mendapatkan pandangan doktor terlebih dahulu okay!


Persiapan & Panduan Untuk Menyambut Kelahiran Bayi

Bagi anda yang pertama kali bergelar
mommy daddy
, pasti akan ada keterujaan dalam membuat persiapan berkaitan cara menjaga bayi baru lahir, betul tak?

Sesungguhnya
tahun pertama kehidupan si manja
 adalah sesuatu yang menarik dan adakalanya mewujudkan rasa yang bercampur baur.

Banyak perkembangan dan proses tumbesaran bayi yang berlaku dari hari ke hari, minggu ke minggu dan bulan ke bulan.

365 hari mungkin dirasakan sebagai 1 tempoh yang cukup lama, tetapi percayalah dengan
kehadiran si manja
, ia akan berjalan begitu pantas.

Jadi apakah persiapan dan barang bayi baru lahir yang perlu disediakan sebelum tiba hari kelahiran mereka?

Teruskan membaca perkongsian artikel ini untuk mengetahuinya.

Untuk mendapatkan lebih banyak info tentang Tahun Pertama Bayi, sila dapatkannya
di sini.

Cara menjaga bayi baru lahir: Tahun pertama

Menjaga seorang bayi yang baru dilahirkan sememangnya mencabar. Tetapi oleh kerana si manja sangat bernilai, jadi cabaran tersebut tidak begitu terasa.

Apatah lagi apabila melihat keletah anak saat membesar dan segalanya akan berakhir dengan begitu pantas, maka sedar tak sedar mereka sudah
berginjak ke alam dewasa
.

Berikut kami kongsikan cara untuk menikmati ikatan istimewa antara anda dan si manja nanti.

Jadikan masa bersama keluarga sebagai keutamaan

Cuba luangkan masa untuk
bermain dan membaca dengan si comel
 anda setiap hari.

Jika mempunyai lebih daripada seorang anak, pastikan anda turut menghabiskan masa bersama anak-anak yang lain.

Sentiasa beritahu anak-anak betapa anda menyayangi mereka.

Dengan
kehadiran bayi yang baru lahir
, sebaiknya anda lebih mengutamakan untuk memelihara hubungan kekeluargaan.

Cara menjaga bayi baru lahir: Membina rutin tidur

Mencipta rutin tidur akan dapat membantu bayi
 untuk menyesuaikan diri dengan kehidupan baharu bersama anda.

Ambil masa untuk mempelajari apa yang boleh membantu bayi anda tidur dengan lebih nyenyak sama ada
di siang hari
 atau waktu malam.

Ini membolehkan si manja dan juga anda serta pasangan untuk mendapat tidur yang mencukupi.

Ambil masa pelajari mengenai bayi

Luangkan masa untuk memerhatikan cara bayi melihat dunia dan bagaimana dia bertindak balas.

Mengenal bayi anda boleh menjadi perkara yang sangat menggembirakan.

Malahan ia akan membantu memahami tingkah laku bay
i
 sehingga anda dapat mengurus keperluan si anak dengan sebaik-baiknya.

Cara menjaga bayi baru lahir: Setiap anak adalah unik

Pastikan anda mengikut keselesaan bayi untuk mengetahui cara terbaik berhibur, bermain dan
berkomunikasi dengan si manja.

Walaupun anda mungkin mempunyai pengalaman dengan kelahiran anak lain, percayalah si manja mungkin tidak akan bertindak balas dengan cara yang sama.

Jadi sudah bersedia untuk mengetahui barang bayi baru lahir yang perlu dibeli?

Barang bayi baru lahir

Senarai semak barang bayi baru lahir berikut dapat membantu anda menentukan apa yang perlu disediakan semasa melakukan
persiapan untuk menyambut kelahiran si manja.

Persediaan sebelum bayi dilahirkan

Antara barangan yang perlu disediakan adalah:

Penyusuan

Jika anda
menyusu badan
, mungkin tidak ada barangan yang perlu disediakan.

Pun begitu, sesetengah ibu yang menyusu suka untuk mempunyai barangan seperti:

Kain lapik dada (bib)

Pam susu

Bekas simpanan susu

Bantal menyusu

Bra menyusu – sekiranya ingin membeli sebelum bayi lahir, beli saiz besar sedikit

Losyen untuk puting sakit

Penyusuan susu formula:

Kain bib

Botol susu

Storage botol

Berus botol dan puting

Susu formula

Pembawa botol bertebat (
Thermal bottle carrier
)

Barang bayi baru lahir: Lampin

Sekiranya anda menggunakan lampin kain yang boleh digunakan semula:

1 pek napkin bayi yang boleh digunakan semula

Changing mat

Krim salap untuk
cegah ruam lampin

Safety pin

Tisu basah pakai buang atau beberapa helai kain lap untuk membersihkan bahagian kemaluan bayi

Beg napkin

Sekiranya menggunakan lampin pakai buang:

2 pek lampin pakai buang bersaiz
newborn
 – elakkan membeli terlalu banyak kerana bayi akan cepat membesar

Changing mat

Krim salap untuk cegah ruam lampin

Tisu basah pakai buang atau beberapa helai kain lap untuk membersihkan bahagian kemaluan bayi

Beg untuk lampin

Cara menjaga bayi baru lahir: Pakaian

8 pasang baju lengan pendek

6 pasang baju lengan panjang

2 romper

5 pasang sarung tangan dan kaki

10 helai barut

2 topi

Sabun pencuci khas untuk mencuci pakaian bayi

4 pakaian khas untuk berjalan-jalan (pilihan)

Waktu mandi

Besen mandi

Tuala bersama penutup kepala (
hooded
)

Syampu

Sabun mandi

Barang bayi baru lahir: Waktu tidur

Tilam

Bantal bayi

Pencahayaan sesuai

Selimut material kapas

Jika menggunakan katil bayi, perlu disediakan katil bersama kelambu

Keperluan lain

Kerusi bayi

Kereta sorong

Pengetip kuku

Termometer bayi

Monitor bayi

Ubatan jika demam

Playpen

Baby carrier

Penyakut baju berklip

Nursing cover

Mainan bayi

Cara menjaga bayi baru lahir: Aktiviti

Apabila bayi semakin membesar, anda mungkin akan tertanya apakah aktiviti lain yang boleh dilakukan bersama.

Umumnya, ketika mencapai usia 8 minggu, mereka akan lebih banyak berjaga. Jadi berikut antara aktiviti yang boleh anda lakukan bersama si manja:

Membawa anak berjalan ke zoo untuk melihat hidupan liar

Berkelah untuk membolehkan bayi menikmati pandangan dan bunyi pantai

Membaca buku bergambar

Berjalan di taman

Memasukkan air ke dalam bekas dan bermain percikan air

Main
peek-a-boo

Rangsang deria dengan mainan bertekstur lembut dan
squishy

Belajar mengira objek

Tiup belon dan membiarkan anak bermain dengannya

Ajar anak untuk mengenal pasti bahagian tubuh seperti kepala, hidung, tangan dan kaki

Baca juga:

Nak Rangsang Si Kecil Bercakap? Apa Kata Cuba 7 Tip Yang Dikongsikan Pakar Pediatrik Ini

Gembira Baru Dapat Baby? Ini 7 Benda Anda Boleh Bual Bersama Si Manja, Pasti Dia Suka!

Kesimpulan

Perkara yang dicadangkan di atas adalah untuk membantu anda dalam penjagaan diri, keluarga serta cara menjaga bayi baru lahir.

Ia membolehkan anda memfokus dan menyeimbangkan tenaga dalam menikmati setiap detik masa yang istimewa pada
tahun pertama kehidupan si manja
.

Ya, tidak dinafikan tempoh ini adalah pengembaraan yang penuh dengan cabaran. Tetapi percayalah, ia berbaloi untuk dilalui.


Kasihan Anak Ibu Kena Ruam Lampin! Ini Punca Dan Rawatan Yang Boleh Dilakukan

Masalah ruam lampin bayi adalah keadaan normal untuk terjadi pada si kecil. Tetapi apakah punca ia berlaku dan adakah cara menanganinya? Ikuti penjelasannya dalam artikel ini.

Untuk mendapatkan lebih banyak info tentang Keibubapaan, sila dapatkannya
di sini.

Definisi

Apa itu Ruam Lampin Bayi?

Ruam lampin atau radang kulit lampin ialah
iritasi kulit
 yang berlaku pada kawasan di bawah lampin.

Penyakit ini biasanya terjadi pada bayi yang masih di peringkat memakai lampin atau napkin, ia mengakibatkan kulit menjadi merah berkilat dan menyebabkan bayi tidak selesa.

Ruam lampin bayi biasanya dikaitkan dengan lampin yang basah atau jarang ditukar, kulit sensitif, dan  kulit melecet.

Ruam ini bukanlah keadaan yang serius tapi jangan pula dipandang mudah kerana dalam kes yang teruk, ia boleh berubah kepada
jangkitan bakteria atau kulat.

Apakah kebarangkalian Ruam Lampin Bayi?

Mana-mana bayi yang biasa memakai lampin boleh mengalami keadaan ini.

Menurut kajian, lebih dari 50% bayi dari 6 ke 9 bulan mengalami ruam ini. Ia boleh dikawal dengan usaha menurunkan faktor risiko.

Bincang dengan doktor untuk maklumat lanjut.

Simptom-simptom

Apakah simptom-simptom Ruam Lampin Bayi?

Tanda-tanda biasa dan simptom ruam napkin ialah kemerahan dan gatal pada kawasan lampin. Simptom ini biasanya bermula dengan tompok merah jambu yang kabur, dan sedikit menaik.

Ianya akan tampak seolah-olah berkembang dan seterusnya menyelaputi seluruh kawasan kulit pada bahagian lampin sekiranya tidak dirawat.

Dalam kes yang teruk, kulit akan kelihatan merah dan mula mengelupas. Bayi kebiasaannya akan muram serta resah dan mula menangis, terutamanya selepas membuang air kecil atau besar.
Ruam ini biasanya tidak mengakibatkan demam.

Terdapat juga sebahagian tanda atau simptom yang tidak dinyatakan di atas. Sekiranya anda ada persoalan mengenai simptom tersebut, sila rujuk terus pada doktor.

Bila harus saya berjumpa doktor?

Sekiranya keadaan kulit bayi anda tidak bertambah baik selepas beberapa hari rawatan di rumah, bincangkan dengan doktor. Kadang-kadang, anda memerlukan preskripsi ubatan untuk merawat ruam lampin.

Bawa anak anda untuk diperiksa sekiranya ruam tersebut:

Semakin teruk atau tidak normal.

Menjadi semakin buruk biarpun dengan rawatan di rumah.

Berdarah, gatal atau berair.

Menyebabkan pedih atau sakit, ketika buang air kecil atau besar.

Disertai
demam.

Punca

Apakah Punca Ruam Lampin Bayi?

Antara punca ruam ini ialah bahan rengsa, ragi atau bakteria yang terperangkap melekat pada kulit bayi yang terdedah dan sensitif melalui lampin.

Bahan seperti penyerap sintetik dalam lampin pakai buang dan pembasmi pembunuh kuman juga boleh menyebabkan kerengsaan.

Faktor-faktor Risiko

Apakah yang meningkatkan risiko saya kepada Ruam Lampin Bayi?

Antara faktor risiko ruam kesan pemakaian napkin adalah termasuk:

Lampin bayi terlalu ketat.

Lampin bayi tidak ditukar dengan kerap.

Kulit bayi menjadi rengsa akibat serbuk pencuci atau bahan di dalam lampin.

Kulit bayi tidak dikeringkan sebelum dipakaikan lampin.

Bayi anda mengalami
cirit birit.

Lampin bayi terbuat dari bahan yang kasar.

Suhu sekeliling yang panas dan lembap menjadi suasana yang menggalakkan ruam lampin.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Ruam Lampin didiagnosis?

Ruam lampin adalah perkara yang biasa berlaku. Kebanyakan orang yang menjaga kanak-kanak akan tahu bila melihat keadaan tersebut. Namun, ia masih lagi idea yang baik untuk menghubungi doktor, yang akan menawarkan pendapat pakar berdasarkan preskripsi dan barang bayi yang lain.

Apabila anda berbincang dengan doktor anda, bersiaplah untuk membincangkan jenama lampin, losyen, bahan pencuci, dan lain-lain barngan rumah yang bersentuhan dengan bayi anda.

Bagaimana pesakit Ruam ini dirawat?

Rawatannya termasuk penggunaan krim dan sapuan pada kulit (topical) serta penukaran lampin secara kerap. Sekiranya kerengsaan ketika membuang air kecil menjadi masalah yang utama, sapuan biasa yang mengandungi zink oksida biasanya akan memberi kelegaan.

Ia perlu disapu setiap kali lampin ditukar, selepas lampin dibersihkan dengan air suam dan dijemur kering.

Jika ruam masih berterusan walaupun selepas rawatan ini dijalankan, penukaran jenis lampin boleh membantu. Sesetengah bayi adalah sensitif terhadap bahan kimia dalam bahan pembilas lampin, manakala sebahagian bayi sensitif dengan bahan sintetik dalam lampin pakai buang.

Menukar jenama lampin pakai buang atau membilas kain lampin dua kali boleh menyelesaikan masalah tersebut.

Doktor boleh memberi preskripsi ubat anti-kulat sekiranya bayi anda ada jangkitan ragi. Atau antibiotik sekiranya terjadi jangkitan bakteria.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Ruam bayi ini?

Ruam ini biasanya disertai rasa sakit. Untuk melegakan rasa tidak selesa:

Lakukan sebaik mungkin untuk mengelakkan ruam lampin bayi daripada berlaku dengan memastikan kawasan yang dipasang lampin sentiasa kering.

Biarkan kawasan kulit didedahkan secara terbuka sebanyak yang boleh.

Pasang lampin secara longgar, dan tukar lampin dengan kerap.

Gunakan air suam bersama kain pencuci yang lembut untuk membersihkan kawasan sekitar lampin selepas bayi buang air kecil. Sedikit mandian bayi boleh digunakan pada kain pencuci untuk cucian selepas bayi membuang air besar.

Sapukan zink oksida atau sapuan anti-ragi setiap kali lampin ditukar.

Hubungi doktor sekiranya bayi mula mengalami demam.

Hubungi doktor sekiranya ruam semakin teruk selepas rawatan di rumah atau bila ruam merebak luar dari kawasan lampin.

Hubungi doktor sekiranya bayi menolak susu ibu atau susu botol atau sekiranya muntah atau cirit birit berlaku.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Benarkah Jika Parut Di Lengan Kiri Tanda Anda Pernah Terima Vaksin BCG?

Semasa berada di sekolah rendah, penulis dan rakan-rakan lain akan mula berasa sedikit gusar apabila mula menginjakkan kaki ke Tahun 6. Mengapa? Sebab katanya,
suntikan ini akan diberikan
 jika
 parut BCG tiada
 di lengan kiri. Betul ke?

Terdapat cakap-cakap yang mengatakan bahawa sesiapa sahaja yang tidak mempunyai kesan di bahagian lengan kiri, akan menerima suntikan BCG semula.

Perkataan BCG ini pasti menyeramkan setiap kanak-kanak sekolah terutama mereka yang berada di Tahun 6. Anda tahu apakah sebenarnya vaksin BCG ini?

Parut BCG dan igauan imunisasi BCG

BCG atau bacille Calmette-Guerin, adalah sejenis vaksin yang digunakan untuk mencegah
penyakit tuberkulosis atau TB
.

Suntikan ini digunakan di negara-negara dengan kadar kelaziman TB yang tinggi.

Suntikan ini digalakkan untuk diberi kepada bayi, kanak-kanak dan individu dewasa yang berumur bawah 35 tahun yang
 berisiko untuk mendapat TB
.

Vaksin BCG mengandungi bakteria TB yang dilemahkan, yang membina imuniti dan menggalakkan tubuh untuk melawan TB jika dijangkiti dengannya.

Walau bagaimanapun, ia tidak akan
menyebabkan sebarang penyakit TB
 daripada berlaku akibat suntikan tersebut.

Bagaimana kulit boleh ada atau tiada parut BCG?

Tindak balas yang
biasa terjadi daripada vaksin BCG
 adalah kemerahan dan/ atau benjolan kecil di tempat suntikan, diikuti oleh ulser kecil selama beberapa minggu kemudian.

Ulser tersebut mungkin terjadi dalam masa beberapa minggu hingga beberapa bulan sebelum ia sembuh dan membentuk parut rata yang kecil.

Bila suntikan ini akan diberikan?

Di Malaysia, suntikan vaksin BCG telah bermula sejak tahun 1961 sebagai salah satu usaha di bawah
Program Kawalan Tibi Kebangsaan
. Antara golongan yang perlu menerima suntikan ini ialah:

Bayi yang baru dilahirkan sebagai dos
primary

Kanak-kanak dengan umur 15 tahun ke bawah yang tidak pernah menerima sebarang vaksin BCG

Kanak-kanak dengan umur 15 tahun ke bawah yang telah disuntik dengan vaksinasi ini, tetapi tidak mempunyai sebarang parut suntikan

Murid sekolah yang berumur 7 tahun di Negeri Sabah dan 12 tahun di Negeri Sarawak dan Semenanjung Malaysia sebagai dos tambahan. Ia telah dihentikan bermula 1 Julai 2002

Bagi mereka yang telah menerima suntikan dan ada parut BCG, mereka tidak perlu lagi
mendapatkan vaksinasi tersebut
 memandangkan ia tidak memberikan perlindungan tambahan kepada penerimanya.

 Walau bagaimanapun, jika tidak terdapat sebarang reaksi pada kulit seperti parut kecil, anda mungkin perlu disuntik sekali lagi dengan suntikan vaksin tersebut.

Melalui Pekeliling Ketua Pengarah Kesihatan pada tahun 2015,
pemberian semula vaksinasi
 BCG kepada murid sekolah Tahun 1 atau yang berumur 7 tahun telah diberhentikan.

Pemeriksaan kewujudan parut pada lengan juga telah dihentikan untuk murid Tahun 1.

Hanya bayi yang baru dilahirkan perlu diperiksa status suntikan BCG pada umur 3 bulan secara rutin.

Pemberian semula
vaksin diberikan kepada bayi
 yang tidak mempunyai sebarang parut vaksin ini.

Kini, murid sekolah daripada Tahun 1 hingga 6 mungkin tidak akan lagi mengalami mimpi ngeri sebagaimana yang dialami oleh penulis ketika bersekolah di sekolah rendah.

 Walau bagaimanapun, seingat penulis, memang tiada lagi
 program suntikan vaksin BCG
 di sekolah penulis sehinggalah penulis menamatkan sekolah rendah pada tahun 2006.

Jika program vaksinasi ini masih ada lagi ketika itu, penulis mungkin terselamat kerana parut di lengan kiri penulis masih wujud.


Mikrodisektomi Lumbar

Definisi

Apa itu Mikrodisektomi Lumbar?

Cakera tergelincir berlaku apabila pusat cakera membonjol keluar dan memberikan tekanan pada saraf tulang belakang anda.

Ini boleh menyebabkan kesakitan yang teruk, serta kelemahan dan kehilangan rasa di kawasan yang dibekalkan oleh saraf. Cakera  lumbar memberi simptom di bahagian bawah dan kaki.

Mengapa Mikrodisektomi Lumbar dilakukan?

Pembedahan dilakukan untuk mengurangkan kesakitan dan membolehkan anda mendapatkan semula pergerakan biasa.

Anda boleh mempertimbangkan pembedahan jika:

Anda mempunyai sakit kaki yang sangat teruk, kebas, atau kelemahan yang menghalang anda daripada melakukan aktiviti harian anda.

Simptom di kaki anda tidak bertambah baik selepas 4 minggu rawatan tanpa pembedahan.

Keputusan pemeriksaan fizikal menunjukkan bahawa anda mempunyai kelemahan, kehilangan gerakan atau rasa yang mungkin akan pulih selepas pembedahan.

Fahami Risiko-risikonya

Apakah faktor risiko mikrodisektomi lumbar ?

Disektomi untuk cakera lumbar yang terkeluar memberikan kelegaan lebih cepat berbanding rawatan bukan pembedahan. Tetapi tidak jelas sama ada pembedahan akan menyebabkan perbezaan dalam rawatan susulan atau tidak.

Pesakit yang telah menjalankan disektomi biasa atau mikrodisektomi telah melaporkan penyembuhan satu tahun selepas pembedahan.

Bagi kebanyakan pesakit , skiatiks menjadi lebih baik tanpa pembedahan. Rawatan melibatkan ubat penghilang rasa sakit ,rehat, dan diikuti dengan program latihan.

Jika anda mempunyai kesakitan yang teruk , anda juga boleh menerima suntikan steroid di tulang belakang anda.

Adalah penting untuk anda memahami risiko dan komplikasi sebelum menjalani pembedahan ini. Sekiranya anda mempunyai sebarang pertanyaan, sila rujuk dengan doktor atau pakar bedah anda untuk maklumat lanjut.

Proses

Bagaimana Persedian untuk Mikrodisektomi Lumbar?

Anda perlu berbincang dengan doktor anda tentang ubat yang baru digunakan, alergi atau keadaan kesihatan anda. Sebelum menjalani pembedahan, anda akan bertemu dengan pakar bius anda dan merancang dengan teliti anestesia yang akan digunakan. Arahan tentang masa untuk berhenti makan dan minum sebelum dan selepas  pembedahan adalah sangat penting untuk dipatuhi.

Apa yang terjadi semasa Mikrodisektomi Lumbar dilakukan?

Pelbagai teknik anestesia boleh digunakan. Pembedahan biasanya mengambil masa 45 minit hingga satu jam.

Pakar bedah anda akan memotong di bahagian tengah punggung anda. Mereka akan menggunakan mikroskop pembedahan untuk mengeluarkan cakera.

Pemulihan

Apakah yang terjadi selepas Mikrodisektomi Lumbar?

Anda boleh pulang ke rumah pada hari yang sama atau sehari selepas pembedahan.

Jangan mengangkat sebarang benda yang berat atau memusingkan badan anda. Pastikan anda mengekalkan kedudukan yang baik dan sesuai  apabila duduk dan berjalan.

Senaman yang kerap akan membantu anda untuk kembali ke aktiviti normal secepat mungkin. Sebelum anda mula bersenam, tanyakan kepada pasukan penjagaan kesihatan atau GP anda untuk mendapatkan nasihat.

9 dalam 10 orang dapat pulih dengan baik selepas pembedahan dan dapat kembali ke aktiviti normal.

Jika anda mempunyai sebarang pertanyaan atau kebimbangan, sila rujuk dengan doktor atau pakar bedah anda untuk maklumat lanjut.

Pemulihan

Apakah yang terjadi selepas Mikrodisektomi Lumbar?

Terdapat beberapa risiko selepas mikrodisektomi lumbar, ini termasuk komplikasi yang mungkin berlaku di dalam mana-mana prosedur termasuk reaksi yang tidak dijangka terhadap anestesia, pendarahan berlebihan atau pembentukan darah beku  (trombosis vena mendalam, DVT).

Untuk pembedahan mikrodisektomi lumbar, terdapat komplikasi yang spesifik iaitu:

Kesukaran membuang air kecil

Jangkitan paru-paru

Serangan jantung atau strok

Kesakitan berterusan atau kehilangan rasa ke bawah kaki anda

Kebas antara dua kaki anda, kehilangan pergerakan usus ,kehilangan kawalan pundi kencing dan mempunyai masalah ereksi bagi lelaki.

Kesakitan neuropatik

Membran nipis yang menyelaputi saraf di tulang belakang anda koyak

Anda boleh mengurangkan risiko komplikasi dengan mengikuti arahan doktor dengan  teliti untuk mempersiapkan pembedahan, seperti berpuasa dan menghentikan ubat-ubatan tertentu.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Ini Satu-Satunya Sebab Kenapa JANGAN Guna Sudu Ketika Beri Ubat Pada Anak, Anda Tak Sedar Bahaya Berikut!

Menurut kajian terkini, penggunaan sudu makan yang tidak tepat saiz untuk mengukur ubat cecair akan menyebabkan kesukaran ukur dos ubat anak.

 Ini kerana amaun ubat cecair yang dituang ke dalam sudu akan bergantung kepada saiz sudu tersebut lalu mengakibatkan terlebih dos. Ikuti artikel ini dengan lebih lanjut untuk mengetahui mengapa sepatutnya kita jangan guna sudu untuk beri ubat kepada anak.

Untuk mendapatkan lebih banyak info tentang Keibubapaan, sila dapatkannya
di sini.

Jangan guna sudu makan, ia tidak tepat

Pernahkah anda tertanya-tanya pada diri anda sebenarnya boleh atau tidak menggunakan sudu untuk ukur dos ubat anak?

Kebanyakan ibu bapa pasti pernah menggunakan cara ini terutamanya ketika
memberi anak ubat batuk atau selesema jenis cecair
. Dan ketika itu, anda mungkin menganggap ia adalah normal.

Namun demikian, kajian ini mungkin akan mengubah persepsi anda. Sebaiknya, jangan guna sudu makan untuk beri anak ubat.

Dalam kajian yang dijalankan untuk melihat cara ibu bapa mengukur ubat cecair, para pengkaji mendapati bahawa 39% daripada ibu bapa salah mengukur dos ubat yang mereka mahukan dan 41% lagi salah mengukur ubat yang doktor preskripsi.

Selain itu, ibu bapa yang menggunakan sudu untuk mengukur ubat juga cenderung tersalah dos sebanyak 2 hingga 3 kali dan tidak mengikut preskripsi doktor sebanyak 1 hingga 9 kali.

Baca juga:

6 Panduan Beri Bayi Makan Ubat

Bolehkah Guna Ubat Gigi semasa Gosok Gigi Bayi?

Adakah Ubat Bius Menjejaskan Keupayaan Pembelajaran Anak Saya?

Kesan jangka masa panjang guna sudu makan untuk beri anak ubat

Dalam kajian terbaharu, seramai 200 individu dinilai. Mereka diminta untuk menuang
5 ml dos ubat selesema
 – bersamaan 1 sudu teh, ke dalam sudu makan yang pelbagai saiz.

Kemudian, mereka akan ditanyakan sama ada mereka yakin atau tidak dengan ubat yang telah dituang tersebut.

Keputusannya, sebanyak 11,6% kes terlebih dos berlaku pada sudu yang bersaiz besar dan 8,4% kes yang menggunakan sudu bersaiz sederhana pula terkurang dos.

Ia masih berlaku walaupun individu tersebut sudah amat yakin mengenai dos ubat anak yang dituang mereka.

Menurut Dr. Ian Paul yang merupakan seorang pensyarah Jabatan Ubat dan Kanak-kanak di
Penn State College
, Amerika Syarikat, amaun ubat yang dituang ke dalam sudu makan memang tidak akan tepat.

Ketidaktepatan dos ini akan membuat kanak-kanak lebih berisiko terlebih dos atau terkurang dos ubat. Ini kerana setiap ubat yang dipreskripsikan adalah berdasarkan
kepada berat badan
, kondisi kesihatan dan
umur kanak-kanak.

Kanak-kanak juga adalah lebih sensitif berbanding individu dewasa. Oleh itu, sebarang kesilapan dalam dos ubat boleh mengundang kepada masalah kesihatan yang serius seperti kes keracunan ubat yang pernah terjadi akibat salah dos ubat.

Apa yang ibu bapa perlu buat?

Untuk lebih yakin dan selamat apabila memberikan ubat kepada anak, jangan guna sudu makan. Sebaliknya, guna tutup botol pengukur atau picagari untuk mengukur dos ubat. Atau, anda juga boleh meminta kepada doktor sudu yang telah dicipta khas untuk mengukur dos ubat.

Selain itu, anda juga boleh meminta doktor menukar arahan ketika memberi anak ubat daripada penggunaan sudu kepada penggunaan ukuran ml untuk mengelakkan kesalahan dalam pemberian dos ubat kepada anak.


Normal Atau Tidak Ibu Hamil Muntah Darah? Ini 5 Perkara Yang Jadi Penyebabnya!

Semasa kehamilan, kebanyakan ibu mengandung akan mengalami keadaan mual-mual dan muntah-muntah terutamanya di pagi hari.

Keadaan yang dikenali sebagai “morning sickness’’ ini sebenarnya adalah
ketika trimester pertama kehamilan
. sehinggakan ada juga ibu mengandung yang muntah darah saat hamil.

Persoalannya, adakah keadaan ini normal atau tidak? Ikuti artikel ini untuk mengetahuinya dengan lebih lanjut!

Adakah muntah darah semasa mengandung itu normal?

Hakikatnya, muntah darah saat hamil ini adalah normal dan biasa terjadi terhadap ibu mengandung!

Keadaan yang dikenali sebagai
hematemesis
 ini selalu berlaku pada trimester pertama kehamilan dan darah yang keluar akan kelihatan seakan-akan berwarna kehitaman atau kecoklatan.

Sebenarnya, ibu bapa tidak perlu terlalu risau atau panik kerana keadaan ini selalunya boleh diubati dengan ubat-ubatan jika ia tidak terlalu teruk.

Pun begitu, muntah darah semasa hamil juga mungkin menunjukkan anda sebenarnya mengalami kondisi kesihatan yang lain.

Oleh itu, jika anda mengalami keadaan ini, segera berjumpa doktor untuk mengetahui puncanya.

Apakah punca muntah darah semasa mengandung?

Para ibu perlu tahu apakah sebenarnya punca yang menyebabkan muntah darah semasa hamil.

Berikut merupakan antara punca-puncanya:

1. Gastritis

Keadaan ini berlaku disebabkan inflamasi pada perut yang disebabkan oleh bakteria yang dikenali sebagai
helicobacter pylori
.

Ia merupakan antara punca utama ibu mengandung mengalami kekejangan dan kelemahan pada perut selain muntah darah.

2. Muntah darah kerana dehidrasi

Keadaan ini berlaku apabila ibu mengandung
tidak mempunyai air yang cukup dalam badan
.

Kekurangan air dalam badan akan menyebabkan mual-mual yang seterusnya akan mengakibatkan muntah-muntah.

Disebabkan tiada air dalam badan, apa yang akan keluar melalui muntah adalah darah.

3. Luka pada kerongkong

Ibu mengandung akan kerap mengalami mual dan muntah terutamanya ketika trimester pertama kehamilan mereka.

Lama kelamaan, keadaan ini akan menyebabkan kerongkong terluka.

Disebabkan itu, muntah yang asalnya daripada perut dan melalui kerongkong, akan membuatnya terkena dan bercampur dengan darah yang terdapat pada kerongkong itu lalu keluar bersama muntah.

4. Pengambilan ubat-ubatan

Ubat-ubatan seperti aspirin dan ibuprofen juga sebenarnya boleh menyebabkan muntah darah.

Ini kerana ubat-ubatan ini akan mengurangkan penghasilan mukus dalam perut.

Selain itu, ubat-ubatan pranatal seperti ini juga akan menguatkan lagi rasa
mual-mual yang akan mendorong kepada muntah-muntah.

5. Cirrhosis

Paling berbahaya, muntah darah saat hamil mungkin disebabkan oleh
cirrhosis
.

Ia berisiko dihidapi oleh individu yang
kerap minum alkohol
 atau sudah sedia menghidapi penyakit autoimun seperti
hemochromatosis
.

Ia merupakan kondisi kesihatan yang serius dan mampu merosakkan organ hati selain mengakibatkan individu yang menghidapinya muntah darah dalam kuantiti yang sangat banyak.

Konklusinya, ibu mengandung tidak seharusnya memandang enteng jika anda mengalami muntah darah saat hamil meskipun ia sudah dianggap sebagai keadaan yang normal.

Sebaiknya, segera berjumpa doktor untuk mendapatkan diagnosis dan rawatan jika perlu!

Hello Health Group
 tidak menyediakan nasihat perubatan, diagnosis, atau rawatan.

Baca juga:

Ibu Hamil Suka Makan Pedas? Anda Sama Macam Fazura, Tapi Tak Bahaya Ke?

Pakar Bagi Ibu Hamil Makan Nanas, Ini Bukan Punca Keguguran!

Bolehkah Wanita Hamil Makan Ikan?

Bolehkah Ibu Hamil Makan Stik?

Hilang Selera Makan Masa Hamil? Ada 19 Cara Boleh Bantu Mak Buyung


Cegah Nafas Berbau Kopi!

Kopi adalah salah satu minuman yang paling popular bagi kebanyakan orang. Ia membuatkan kita terjaga dan memberi rangsangan tenaga yang diperlukan pada hari berkenaan. Tetapi adakah anda perasan nafas anda berbau buruk selepas mengambil secawan kopi?

Mengapa kopi menyebabkan nafas berbau?

Apa yang kita masukkan ke dalam mulut, ia akan menyebabkan bau nafas kita. Semakin kuat bau makanan sebelum kita memakannya, semakin kuat ia akan menyebabkan nafas kita berbau. Kopi yang mempunyai sebatian sulfur yang tinggi, adalah salah satu penyebab nafas berbau.

Selain itu, kafein dalam kopi mengering apabila masuk ke dalam mulut. Apabila mulut tidak menghasilkan air liur yang mencukupi, mulut akan berbau kerana air liur boleh membunuh bakteria di dalam mulut. Tanpa air liur, bakteria muncuk dan menyebabkan bau mulut. Zarah makanan yang tersisa di mulut anda, yang biasanya dibersihkan oleh air liur juga menyebabkan bau.

Salah satu sebab terakhir meminum kopi menyebabkan nafas berbau adalah kopi mempunyai bau yang sangat kuat. Digabungkan dengan bau yang lain, ini dapat menyebabkan nafas berbau lebih dahsyat. Ia juga mungkin akibat sebatian lain seperti susu dalam kopi yang anda minum menyebabkan kepada masalah ini.

Minum kopi tanpa nafas berbau

Sudah pasti-memberus gigi adalah cara terpantas untuk menjaga rakan sekeliling dan sentiasa ada gula-gula untuk dikunyah.

Sekiranya anda mendapati kopi dan ubat gigi tidak serasi, tetapi ingin bebas nafas daripada berbau kopi, itu semua berkaitan dengan keseimbangan dan variasi. Cuba tukarkan kepada teh hijau. Menurut kajian semula dalam Journal of Oral Biology, ekstrak teh hijau menghilangkan sulfur berbau busuk yang dihasilkan oleh kerosakan gigi. Penyelidik mendedahkah teh hijau membantu merangsang pengeluaran air liur yang membantu membersihkan gigi selepas makan (atau minum kopi manis). Minum air juga boleh membantu mencuci kopi juga.

Idea yang cepat dan mudah adalah untuk membuatkan mulut menghasilkan lebih banyak air liur adalah dengan memakan epal. Ia mempunyai enzim penghasil air liur atau melawan bakteria yang menyebabkan bau. Teh halia dan yogurt juga mempunyai ciri-ciri anti-bakteria atau cengkih yang boleh membantu menangani maalah mulut berbau.


Asid Folik Tingkat Kemahiran Bahasa Anak

Suplemen asid folik memainkan peranan yang penting dalam tempoh kehamilan. Saintis percaya pengambilan asid folik boleh melindungi kanak-kanak daripada kecacatan kelahiran dan mengurangkan risiko mengalami ketidakupayaan bahasa sebelum usia 3 tahun. Kanak-kanak yang lahir daripada ibu yang mengambil suplemen asid folik sahaja atau digabungkan dengan suplemen lain semasa tempoh konsepsi mereka berisiko rendah mengalami kelewatan bahasa yang serius.

Apa itu asid folik?

Asid folik ialah sejenis bentuk vitamin B9. Juga dikenali sebagai folat, asid folik amat penting untuk wanita hamil dan yang sedang merancang untuk hamil.

Selain itu, asid folik juga dapat membantu mengelakkan kecacatan kelahiran serius (NTD –  kecacatan tiub neural) pada otak bayi dan saraf tunjang. Tiub neural merupakan sebahagian embrio di mana saraf dan otak bayi berkembang. Kecacatan kelahiran ini boleh berlaku semasa peringkat awal perkembangan, iaitu sebelum kebanyakan wanita sedar mereka sudah hamil. Inilah sebabnya mengapa asid folik penting untuk tubuh anda sebelum anda hamil. Bijirin diperkuat adalah sumber makanan terbaik yang menyediakan asid folik. Folat juga ditemui secara semula jadi dalam sayuran hijau dan buahan sitrus.

Bagaimana asid folik meningkatkan kemahiran bahasa kanak-kanak?

Nutrien ini diperlukan oleh tubuh wanita untuk menghasilkan sel darah merah yang normal dan mengurangkan risiko komplikasi kehamilan, penyakit jantung, strok, sesetengah penyakit kanser dan juga penyakit Alzheimer. Selain itu, asid folik juga menggalakkan penghasilan, pembaikan, dan fungsi DNA dan menjadi platform asal sel. Dengan mendapat asid folik secukupnya boleh membantu melindungi bayi daripada masalah sumbing bibir dan lelangit, kelahiran pramatang, berat rendah semasa lahir, keguguran, dan sekatan pertumbuhan janin.

Selain itu, polymorphism dalam laluan gen dikaitkan dengan sebilangan keadaan fisiologi seperti Sindrom Down, glioma dan meningioma. Kekurangan dalam folat serebrum, iaitu keadaan apabila paras folat lebih rendah daripada normal dalam bendalir serebrospina (bukan dalam darah), dipercayai menjadi faktor biasa gangguan tingkah laku neuro dalam kalangan kanak-kanak.

Apabila dirawat dengan asid folik, bendalir serebrospina menunjukkan kepekatan folat yang lebih tinggi. Banyak simptom neurologi juga telah diperbaiki. Dilaporkan terdapat rawatan serupa yang menunjukkan keberkesanan asid folik dalam membaiki simptom ASD (Gangguan Spektrum Autisme). Kecacatan berbahasa adalah salah satu daripada tanda-tanda utama ASD.

Terdapat juga hubungan antara kepekatan folat dan perkembangan bahasa. Asid folik mempunyai kesan yang banyak pada metabolisma folat, yang mengurangkan risiko ASD.

Berapa banyak asid folik yang diperlukan?

Pakar menyarankan wanita mengambil 400 mikrogram (mcg) asid folik setiap hari untuk mengurangkan peluang bayi mendapat kecacatan kelahiran. Pengambilan asid folik disarankan bermula sekurang-kurangnya 3 bulan sebelum anda mencuba untuk hamil. Walau bagaimanapun, kebanyakan kehamilan adalah tidak dirancang, jadi, semua wanita pada usia yang boleh hamil disarankan mengambil 400 mcg asid folik setiap hari. Sesetengah pakar turut mencadangkan wanita yang sedang merancang kehamilan, meningkatkan pengambilan sekurang-kurangnya 600 mcg asid folik sehari.

Periksa label pada suplemen multivitamin anda untuk memastikan anda mendapat cukup asid folik. Jika tidak mencukupi, anda perlu menukar kepada jenama lain atau mengambil suplemen asid folik secara berasingan. Walau bagaimanapun, jangan mengambil lebih daripada satu multivitamin sehari. Jika anda sedang mengambil vitamin pranatal, sepatutnya ia mengandungi 800 hingga 1,000 mcg asid folik di dalamnya.

Hello Health Group
 tidak menyediakan nasihat perubatan, diagnosis, atau rawatan.


COVID19 Makin Tersebar, Ini 5 Fakta Menarik Tentang Bersin Yang Anda TAK Tahu

Bersin akan berlaku pada semua tahap kehidupan, malah haiwan juga boleh bersin. Ia mengambil dua hingga empat atau lebih, bergantung pada sebab mengapa kita bersin pada mulanya.

Kajian dari Pennsylvania University, mendapati bahawa bersin adalah sebahagian daripada cara untuk menetapkan semula persekitaran hidung manusia, seperti komputer yang sedang
reboot.

Bersin adalah aktiviti refleks yang dibawa oleh sistem saraf untuk melindungi tubuh daripada virus dan bakteria.

Otak menghantar isyarat kepada sistem saraf untuk menutup rapat tekak, mata dan mulut apabila terdapat sesuatu yang mencetuskan hidung dan paru-paru anda.

Kemudian, penguncupan berlaku pada otot dada apabila lidah anda menolak ke lelangit mulut, memaksa nafas melalui hidung.

Sebelum anda tahu, anda telah bersin. Bersin menghasilkan udara dengan air liur dan lendir yang mengandungi seperti kuman, habuk, dan bahan pencemar, mana-mana yang mengganggu hidung anda.

Alergi terhadap udara sejuk, haiwan kesayangan, atau habuk juga boleh menyebabkan seseorang bersin. Menghairankan, sinaran matahari membuat sesetengah orang bersin. Ia kerana photik – nama untuk bersin ringan sensitif kepada cahaya.

Orang yang bersin mungkin mengalami alergi atau usaha untuk menghilangkan pergerakan kecil yang tidak terkawal mengenai penyakit saraf.

Cara termudah untuk menyebarkan kuman

Apabila anda menghantar kuman keluar dari hidung, anda perlu menutupi hidung dan mulut untuk mencegah penyebaran kuman ke udara.

Adalah lebih baik menggunakan siku anda daripada tangan anda kerana kuman boleh merebak melalui jari anda kemudian anda berjabat tangan dengan orang lain atau menyentuh apa-apa objek.

Menurut pengarang
“Success Signals: Understanding Body Language”
, Patti Wood berkata bahawa kita menghantar kira-kira 100,000 kuman ke udara dalam satu bersin dengan cepat, 100 mil per jam. WOW!

Bersin ketika tidur

Sekiranya anda berasa bersin ketika tidur, anda salah. Anda tidak bersin apabila anda tidur kerana sistem saraf anda tenang dan tidak boleh bertindak balas terhadap sebab bersin.

Anda mungkin bangun dan bersin jika terdapat sesuatu yang merengsakan hidung semasa tidur.

Bersin membuat jantung anda berhenti berdegup

Anda mungkin mendengar mitos bahawa jantung anda berhenti sementara ketika bersin dan ibu anda memberitahu bahawa anda harus berterima kasih atas peringatan Allah.

Orang yang dekat dengan anda akan berkata “Tuhan memberkati anda” apabila anda bersin. Nah, itu adalah kepercayaan budaya yang tipikal. Sesetengah budaya percaya bahawa bersin adalah amaran bagaimana kematian di dekat kita.

Faktanya ialah, jantung anda mengalami perubahan irama dan aliran darah anda sempit juga kerana perubahan dalam dada anda. Walau bagaimanapun, pasti bersin tidak menjadikan jantung berhenti berdegup.

Mengapa kita menutup mata sambil bersin?

Ya, biasanya orang menutup mata sambil bersin. Ia berlaku kerana terdapat penguncupan pada otot di belakang mata. Selain itu, tekanan darah sedikit meningkat yang tidak dapat mencetuskan mata anda.

Suara bersin yang berbeza

Semua orang mengeluarkan bunyi bising ketika bersin, sesetengah orang bersin dengan kuat, yang lain bersin dengan lebih lembut dan mempunyai bunyi yang unik.

Suara sebenarnya berasal dari saiz hidung anda di mana udara keluar apabila anda bersin.

Adalah lebih baik tidak menahan bersin anda. Dalam kes-kes yang jarang berlaku, orang yang menahan boleh membawa kepada kecederaan pada saluran darah.

Bahagian yang paling menjengkelkan bersin adalah apabila ia sudah setengah daripada hidung anda tetapi kemudian masa yang menyengat berlaku. Untuk mendesak bersin, gosok hidung anda dan tekan bibir atas di bawah hidung anda dan meniup nafas anda.

Hello Health Group
 tidak memberikan nasihat, diagnosis atau rawatan perubatan.


AWAS! 5 Warna Kahak Ini Ada Maksud Tertentu Dengan Kesihatan Anda!

Ah, geramnya! Bencilah asyik batuk untuk keluarkan kahak. Pernahkah anda terfikir punca kahak terhasil, dan mengapa ia berbeza warnanya?

Artikel ini akan menerangkan 5 warna kahak yang perlu anda tahu untuk kesihatan anda.

Punca kahak terhasil

Pakar Laringologi dari
Cleveland Clinic’s Voice Center
, Dr Paul C. Bryson menyatakan bahawa
lendiran terhasil secara semula jadi
 oleh tubuh kita pada setiap hari.

Beliau menambah, “Walaupun jumlah sebenar lendiran yang dihasilkan masih tidak diketahui, tapi kebanyakan pakar menganggapnya kira-kira satu liter sehari!”

Ia mempunyai peranan yang penting dalam badan seperti melapisi banyak tisu tubuh kita.

Konsistensi lendir yang licin membantu untuk melindungi dan melembapkan, serta memerangkap perengsa yang mengganggu sistem tubuh kita.

Tubuh anda akan menghasilkan lendiran yang banyak di dalam tekak, iaitu kahak apabila mengalami keradangan disebabkan oleh :

Selesema

Mempunyai keradangan sinus

Mempunyai alahan

Terdedah kepada asap atau pencemaran

Warna kahak boleh berubah bergantung kepada elemen yang mempengaruhi seperti jangkitan kuman, masalah kesihatan dan sebagainya.

Spektrum warna kahak

#1 Punca kahak kuning atau hijau

Sekiranya anda melihat kahak berwarna kuning atau hijau, biasanya ia adalah tanda bahawa badan anda sedang melawan jangkitan kuman.

Warna yang dihasilkan berasal daripada sel darah putih anda.

Pada mulanya, anda mungkin melihat kahak kuning yang kemudian bertukar menjadi hijau. Perubahan yang berlaku bergantung kepada tahap keterukan dan tempoh anda sakit.

Ia boleh disebabkan oleh
jangkitan kuman yang ringan seperti selesema
 ataupun yang lebih serius seperti :

Bronkitis

Keradangan paru-paru

Keradangan sinus

Cystic fibrosis

#2 Perang

Kahak berwarna perang yang kelihatan seakan-akan ‘berkarat’ merupakan tanda darah lama dalam kahak.

Ia merupakan perubahan warna kahak daripada merah atau merah jambu.

Selain daripada tanda keradangan paru-paru oleh jangkitan bakteria, ia juga boleh disebabkan oleh
 penyakit bronkitis kronik
 yang sering dialami oleh perokok dan
cystic fibrosis.

Menyedut bahan berbahaya seperti asbestos juga boleh menyebabkan penyakit paru-paru yang tidak dapat disembuhkan dan menghasilkan kahak perang.

Bagi kes yang lebih teruk, punca kahak perang boleh menjadi tanda
abses paru-paru,
 iaitu koleksi nanah yang menyakitkan, disebabkan oleh jangkitan bakteria.

Apa pun penyebabnya, kahak perang tidak seharusnya diambil mudah terutama sekali jika disertai dengan
batuk yang berpanjangan.

#3 Punca kahak berdarah, merah atau merah jambu

Kahak berwarna merah atau merah jambu boleh menjadi tanda amaran yang lebih serius.

Merah atau merah jambu menunjukkan bahawa terdapat
pendarahan di saluran pernafasan atau paru-paru.

Batuk yang teruk boleh menyebabkan pendarahan dengan memecahkan saluran darah di paru-paru, yang membawa kepada kahak berdarah.

Walau bagaimanapun, keadaan yang lebih serius juga boleh mengakibatkan kahak merah atau merah jambu.

Dr. Barbara Kreel, Pakar Telinga, Hidung dan Tekak daripada Geisinger menyatakan, “Sekiranya anda mengalami kahak berdarah, anda harus segera berjumpa dengan doktor. Jika berlaku sekali sahaja, ia mungkin tidak menjadi masalah.”

“Namun jika berlanjutan, ia mungkin memberi isyarat keadaan yang lebih serius seperti
penyakit tibi
 dan penyakit salur darah paru-paru.

“Pastikan anda peka akan simptom lain yang mungkin menunjukkan sesuatu yang lebih serius mengenai kesihatan anda”, tambah beliau lagi.

Penyakit lain yang mempunyai gejala kahak berdarah ialah:

Kegagalan jantung kongestif

Kanser paru-paru

Jangkitan paru-paru tahap teruk

#4 Putih

Kahak berwarna putih boleh menjadi
tanda jangkitan virus bronkitis
, dan boleh bertukar menjadi kuning-hijau jika tidak dirawat.

Penyakit refluks gastro, di mana asid daripada
perut dilambung naik ke esofagus
boleh menyebabkan batuk berkahak putih dan pekat.

Penyakit pulmonari obstruktif kronik (COPD) berupaya menjadikan saluran udara semakin sempit dan paru-paru menghasilkan jumlah kahak putih dalam kuantiti banyak.

Kegagalan jantung kongestif juga boleh menghasilkan kahak putih yang banyak. Ia berlaku apabila
 jantung hilang kemampuan untuk mengepam darah
 ke seluruh badan secara beransur-ansur.

Dalam keadaan ini, banyak cecair akan terkumpul di paru-paru dan meningkatkan jumlah kahak putih. Selalunya, anda juga akan mengalami sesak nafas.

#5 Hitam

Kahak hitam sering menjadi tanda anda menyedut sesuatu seperti habuk, kerap dijumpai dalam kalangan pelombong arang batu.

Walau bagaimanapun, ia juga dapat menandakan sesuatu yang lebih serius seperti jangkitan kulat pada paru-paru.

Tambahan pula, merokok dan pengambilan dadah kokain juga boleh menjadi punca kahak hitam.

Konklusi

Jika anda mengalami perubahan warna kahak seperti di atas untuk jangka masa yang lama, sila berunding dengan doktor anda segera.

Namun begitu, warna kahak cuma rujukan dan harus dipertimbangkan bersama gejala lain.

Sekiranya warna kahak anda normal tetapi keadaan anda bertambah buruk, segera berkunjung ke pusat perubatan berdekatan.


Spina Bifida: Kecacatan Sejak Lahir

Spina bifida, yang bermaksud tulang belakang dicirikan oleh perkembangan otak, saraf tunjang dan/atau meninges (pelindung yang mengelilingi otak dan saraf tunjang) yang tidak lengkap.

Menurut laporan kajian
Spina Bifida: Pathogenesis, Mechanisms, and Genes in

Mice and Humans,
kajian mengenai keadaan ini sangat relevan walaupun dalam 20 tahun sejak penemuan manfaat asid folat keadaan ini sangat berleluasa di seluruh dunia dan kejadiannya nampaknya tidak berkurang.

Berdasarkan laporan kajian
The Prevalence and Distribution of Spina Bifida in a Single Major Referral Center in Malaysia,
pengkaji mengkaji sejarah perubatan pesakit dengan spina bifida, merangkumi jenis aperta dan occulta yang dilahirkan antara tahun 2003 hingga 2016, yang merangkumi tempoh 13 tahun. Hasilnya, sebanyak 86 rekokd pesakit dengan spina bifida yang dianalisis. Kadar prevalens spina bifida dalam kajian ini adalah antara 1.87 hingga 8.9 setiap 1,000 kelahiran hidup bergantung kepada pewajaran. Pengkaji menyedari bahawa etnik adalah faktor di mana bilangan spina bifida tertinggi adalah daripada orang Melayu (n = 36, 41.86%), diikuti dengan etnik Cina dan India yang sama (n = 24, 27.91%).

Bagaimanapun, menurut portal
myHealth
keadaan ini berlaku lebih kurang 1 dalam 1,000 kelahiran hidup.

Spina bifida pada manusia

Perkembangan sistem saraf pusat termasuk otak dan saraf tunjang adalah proses yang kompleks yang bermula dengan lembaran rata sel yang mengalami penebalan bertingkat, ketinggian, penumpuan mediolateral disertai dengan pemanjangan rostrocaudal, dan akhirnya melekat membentuk tiub saraf (NT) yang mana merupakan prekursor (pendahulu) otak dan saraf tunjang. Perturbasi proses-proses yang saling berkaitan ini mengakibatkan kecacatan tiub saraf (NTD), yang merupakan kecacatan kongenital yang paling umum yang mempengaruhi sistem ini dan dikaitkan dengan tanda-tanda yang tidak dapat dilalui. NTD boleh berlaku dalam dua bentuk utama: spina bifida (SB) aperta, yang merupakan lesi/luka terbuka NTD, dan lesi tertutup NTD, lebih dikenali sebagai SB occulta.

Punca spina bifida

Penyebab sebenar spina bifida kekal sebagai misteri. Tidak ada yang tahu apa yang mengganggu penutupan lengkap tiub saraf, menyebabkan kecacatan ini berkembang. Para saintis mengesyaki faktor yang menyebabkan spina bifida berbilang yang mana faktor genetik, pemakanan, dan persekitaran memainkan peranan.

Kajian penyelidikan menunjukkan bahawa pengambilan asid folik yang tidak mencukupi – vitamin B biasa – dalam diet ibu adalah faktor utama dalam menyebabkan spina bifida dan kecacatan tiub neural lain. Vitamin pranatal biasanya mengandungi asid folik serta vitamin lain.

Simptom spina bifida

Keadaan ini boleh dikesan melalui ultrasonografi, MRI dan pengukuran alpha foeto protein (AFP).

Selepas lahir, kemungkinan kelihatan benjolan di bahagian belakang.

Saiz kepala atau ukuran lilitan kepala membesar, berlaku pada sebahagian kes meningomyelocele.

Bagi kes spina bifida occulta, perubahan warna kulit, lekok ,ketulan tisu lemak yang lembut atau tompokan rerambut akan dapat dilihat di bahagian belakang.

Rawatan

Rawatan untuk spina bifida bergantung pada keparahannya. Ini kerana spina bifida boleh melibatkan banyak sistem tubuh yang berbeza, seperti sistem saraf dan rangka, kanak-kanak mungkin memerlukan sokongan daripada pasukan profesional perubatan. Pasukan ini mungkin termasuk doktor (seperti pakar bedah saraf, pakar urologi, dan pakar bedah ortopedik), ahli terapi fizikal dan pekerjaan, dan pekerja sosial.

Hello Health Group
 tidak menyediakan nasihat perubatan, diagnosis, atau rawatan.


Ada Yang Seksi Tapi Seksa, Ada Yang Selesa! Seluar Dalam Wanita Mana Pilihan Hati?

Seluar dalam merupakan antara pakaian yang paling penting dalam koleksi seorang wanita. Ia mempunyai ‘kuasa’ untuk buatkan wanita rasa istimewa, seksi dan juga comel. Walau bagaimanapun, apakah seluar dalam yang sesuai untuk wanita? Tahukah anda, ada berapa jenis seluar dalam perempuan yang terdapat di pasaran?

Jika anda mempunyai soalan yang sama, mari ikuti panduan lengkap kami mengenai
jenis seluar dalam perempuan
 serta kelebihan dan kekurangannya.

Untuk mendapatkan lebih banyak info tentang Kesihatan Wanita, sila dapatkannya
di sini.

6 jenis seluar dalam perempuan

Banyak betul jenis seluar dalam yang dijual di pasaran. Pening kepala rasanya!

Ada
G-string, thong, bikini
 dan macam-macam lagi jenis
underwear
 yang boleh dipilih. Yang mana satu paling sesuai untuk
pemakaian setiap hari
? Yang mana pula sesuai dipakai ketika bermanja dengan suami? Hmm…

5 Perkara yang anda perlu lakukan sebelum beli seluar dalam:

Pastikan seluar dalam muat. Periksa getah sebelum beli

Pilih material yang sesuai dan selesa dipakai

Reka bentuk dan corak seluar dalam penting!

Jangan pakai seluar dalam yang terlalu ketat

Di bawah, kami jelaskan mengenai 6 jenis seluar dalam berbeza yang anda boleh pilih:

1. Seluar dalam perempuan jenis bikini

Seluar dalam jenis bikini merupakan antara
underwear
yang paling selesa dan versatil untuk wanita. Namun, selesa tidak bermaksud tidak seksi!

Sebagai salah satu
jenis seluar dalam yang popular
, ramai wanita menggunakan
panties
 ini untuk kegunaan harian. Malah, anda boleh dapatkannya dalam pelbagai jenis fabrik – kapas, sutera dan sebagainya – mengikut keselesaan anda.

Berbeza dengan
thong
, seluar dalam jenis ini menutup punggung. Garisan pinggangnya juga lebih rendah. Jika anda sukakan seluar dalam jenis ini, anda boleh padankannya dengan pelbagai jenis
pakaian mengikut mood.

2. Seluar dalam berpinggang tinggi

Ada sebabnya mengapa seluar dalam
high waisted
 digelar seluar dalam ‘mak mak’! Pertama, pinggangnya lebih tinggi daripada biasa. Kedua, ia menutup punggung lebih daripada seluar dalam jenis bikini.

Bukan itu sahaja, seluar dalam ini juga sangat selesa untuk pemakaian harian. Disebabkan ia dapat ‘memegang’ punggung, ramai wanita yang lebih selesa untuk memakai seluar dalam
high waisted
 untuk menutup semua lemak yang
menggeleber di kawasan perut!

Tetapi, seluar dalam pinggang tinggi kini lebih moden. Ia boleh didapati dalam pelbagai jenis rekaan. Jadi, tidak adillah jika ia masih dipanggil seluar dalam ‘mak mak’ lagi!

3.
Hipsters

Inginkan seluar dalam yang
menyerlahkan bentuk punggung
 anda? Cuba pakai seluar dalam jenis
hipsters
!
Confirm
 seksi!

Selalunya,
hipsters
 mempunyai pelbagai jenis kemasan seperti renda atau manik, serta dijahit menggunakan fabrik yang berkilat dan tidak berkelim (
seamless
). Jadi, seluar dalam jenis ini tidak akan nampak ketara kesannya di seluar atau skirt anda.

Bukan itu sahaja, seluar dalam jenis ini juga sesuai untuk setiap jenis bentuk badan. Jadi, jika anda
ingin tampil lebih seksi
, cubalah gayakan seluar dalam ini!

Baca juga:

Ingin Faraj Yang Sihat Kena Pandai Pilih Seluar Dalam Wanita, Ada 5 Tip Perlu Ikut

Nak Pilih Panties Renda Atau Yang Selesa? Elak Celah Kelangkang Melecet Dengan 5 Tip Ini!

Gelinya, Vagina Berpeluh Sampai Seluar Dalam Basah! Ada Tip Ke Nak Elak?

4. Seluar dalam perempuan jenis
 boy briefs

Inginkan ‘perlindungan’ tambahan ketika memakai skirt pendek? Pemakaian
boy briefs
 adalah jawapannya!

Mungkin ramai yang menyamakan seluar dalam ini
dengan
boxer
 milik lelaki
. Namun,
boy briefs
 lebih comel dan sesuai dipakai ketika sedang bersantai di rumah.

Boy briefs
 sangat selesa untuk kegunaan harian. Bahagian kakinya lebih panjang, namun ia masih boleh menyerlahkan bentuk badan anda.

Malah, kini ada banyak jenis
boy

briefs
 yang comel yang boleh anda beli. Ada yang mempunyai corak comel. Ada juga yang mempunyai riben kecil pada getah belakang badan!

5. Thong

Thong
 merupakan antara jenis seluar dalam wanita yang paling seksi. Ia menyerlahkan bentuk punggung dan sering menjadi pilihan kaum Hawa untuk digayakan pada
malam-malam intim bersama suami
.

Walau bagaimanapun, bukan semua wanita suka pakai
thong
. Ia boleh menyebabkan celah punggung melecet jika dipakai terlalu lama. Namun,
thong
yang diperbuat daripada material yang lembut selalunya tidak akan mendatangkan sebarang kecederaan.

6. Seluar dalam perempuan jenis
G string

G string
 merupakan sejenis seluar dalam yang sesuai untuk wanita yang ingin rasa seksi. Ia hanya menutup kawasan hadapan kemaluan. Jika anda ingin sesuatu yang dapat membuatkan suami anda tergamam,
G string
 merupakan pilihan terbaik.

Walau bagaimanapun, bukan semua wanita gemar memakai
G string
 semata-mata untuk nampak dan rasa seksi. Ada juga yang sukakannya kerana dapat rasa ‘bebas’ – macam tak pakai seluar dalam langsung!


Minggu 42

Perkembangan bayi

Bagaimana perkembangan bayi dalam kandungan?

Mencecah usia 42 minggu kandungan, kehamilan anda sudah dikira sebagai terlebih hari (melebihi tarikh jangkaan bersalin anda). Bagaimanapun, penting untuk anda memahami perkara ini; tidak bermakna kehamilan terlebih hari menunjukkan ada sesuatu berlaku pada bayi anda. Malahan, kebanyakan bayi baru lahir sebenarnya tidak lahir semasa tarikh jangkaan mereka. Sebaliknya, dalam kebanyakan kes, bayi baru lahir hanya tiba dalam 2 minggu tarikh jangkaan bersalin, jadi ini bermakna tiada apa yang perlu dibimbangkan jika bayi anda masih belum lahir semasa tarikh jangkaan. 98% bayi baru lahir tiba sebelum penghujung minggu ke-42, jadi bayi anda berkemungkinan akan tiba lebih awal daripada yang anda jangkakan.

Bayi anda sekarang bersaiz seperti sebiji buah nangka besar atau tembikai. Walaupun bayi anda bersaiz besar ketika ini, namun, anda masih boleh bersalin normal seperti ibu lain. Meskipun ibu hamil terlebih bulan boleh bersalin normal, namun bayi anda mungkin menunjukkan ciri-ciri tertentu seperti rambut atau kuku yang lebih panjang serta kulit kering, pecah, menggelupas, atau berkedut. Keadaan kulit bayi anda seperti yang disebutkan tadi, dalam kebanyakan kes adalah bersifat sementara, yang berlaku disebabkan pengguguran perlindungan verniks kulit pada sekitar tarikh jangkaan bersalin yang lalu.

Perubahan tubuh badan

Bagaimanakah perubahan badan saya?

Pada minggu ke-42 kehamilan, anda akan mengalami simptom kehamilan yang sama seperti minggu-minggu sebelumnya. Simptom-simptom ini termasuklah kejang kaki, sukar tidur, sakit belakang, tekanan pelviks, buasir, kerap kencing, dan kontraksi. Anda juga mungkin mengalami tekanan psikologi. Jadi, apa yang boleh anda lakukan adalah dengan mencuba untuk relaks dan biarkan bayi anda keluar pada masa yang dia mahukan.

Ingat bahawa bayi anda mungkin tiba pada akhir minggu ini, jadi anda perlu perhatikan simptom-simptom hendak bersalin. Antaranya termasuklah:

Lelehan mukus (mungkin berserta darah)

Air ketuban pecah

Kontraksi pada jarak waktu yang dekat

Apakah yang perlu saya beri perhatian?

Ibu yang berada pada usia kehamilan 42 minggu adalah berisiko tinggi untuk mendapat komplikasi seperti:

Masalah plasenta

Cecair amniotik rendah

Tali pusat berpintal

Perlu menggunakan Unit Jagaan Intensif Neonatal

Keperluan untuk bersalin secara pembedahan Cesarean

Pertemuan dengan doktor

Apa yang harus saya maklumkan pada doktor?

Dalam pertemuan dengan doktor, anda perlu berbincang tentang pelbagai kemungkinan komplikasi yang boleh menjejaskan kehamilan anda semasa peringkat tersebut, seperti yang dinyatakan di atas.

Semasa minggu ke-42, anda perlu sentiasa membuat kiraan tendangan bayi seperti yang anda lakukan pada sepanjang trimester ketiga. Jika terdapat sebarang perubahan pada kekerapan tendangan bayi, anda perlu segera memberitahu doktor atau pakar obstetrik anda.

Tanda lain yang perlu anda pantau termasuklah sebarang lelehan tidak normal, pendarahan ataupun sakit abdomen. Jika anda mengalami sebarang simptom-simptom ini, segera beritahu doktor anda.

Apa ujian yang perlu saya tahu?

Semasa peringkat kehamilan ini, penting untuk doktor anda memantau lebih dekat akan kehamilan anda. Ini kerana kehamilan terlebih bulan mendedahkan anda kepada risiko komplikasi yang lebih tinggi berbanding kehamilan normal lain. Namun, seperti yang dinyatakan sebelum ini, asalkan bayi anda dalam pemantauan rapi dan tidak menunjukkan sebarang tanda yang membimbangkan, jadi tiada apa yang perlu anda risaukan. Semasa tempoh ini, doktor akan menjalankan ujian dan pemeriksaan tertentu untuk memastikan kesihatan bayi. Ujian tersebut termasuklah ujian imbasan ultra bunyi minggu ke-42 kehamilan, ujian tidak-stres, dan kemungkinan ujian tekanan kontraksi. Tujuan ujian dijalankan adalah untuk memastikan bayi bergerak dan bernafas dengan baik, mendapat cukup cecair amniotik, serta kadar degupan jantung sihat.

Disebabkan peningkatan risiko berkait dengan kehamilan terlebih hari, doktor anda mungkin akan menimbangkan untuk melakukan induksi bersalin pada minggu tersebut. Kaedah ini mungkin diperlukan jika keputusan ujian menunjukkan bahawa bayi tidak boleh menunggu lebih lama di dalam rahim. Pelbagai kaedah induksi bersalin termasuklah:

Pelurutan membran: Doktor akan menggunakan jari untuk meleret sekitar pundi amnion yang akan membebaskan hormon tertentu, dan menyebabkan kontraksi dalam masa 48 jam.

Air ketuban pecah: Doktor juga mungkin akan memecahkan pundi amnion anda dengan alat khas. Cara ini boleh menyebabkan kontraksi berlaku dalam tempoh beberapa jam.

Mematangkan serviks: Melalui cara ini, doktor akan memasukkan jenis perubatan tertentu yang dipanggil prostaglandin dalam faraj anda. Dalam masa semalaman, ubat tersebut akan membantu mengembangkan serviks anda.

Merangsang kontraksi: Cara ini dibuat menggunakan IV dan versi oksitosin sintetik, yang dapat membantu merangsang kontraksi.

Kesihatan & keselamatan

Bagaimana untuk memastikan keselamatan semasa hamil?

Berikut ada beberapa tips untuk membantu anda yang hamil terlebih hari:

Sentiasa maklumkan kepada doktor tentang keadaan anda

Berbincang dengan doktor tentang pilihan yang anda ada

Jangan tertinggal sebarang ujian

Lebih kerap berjalan jauh

Cuba untuk mengelakkan tekanan

Pantau lebih rapi simptom seperti sakit pelviks, sukar tidur, kontraksi, dan simptom kehamilan lain

Hello Health Group
 tidak memberikan sebarang khidmat nasihat, diagnosis atau rawatan perubatan.